
voda, a da uslijed toga ne podliježu koroziji. 

3. Radi glatkoće stijena i kemijske inertnosti u cijevima ne dolazi do 
nikakvih inkrustacija i stvaranja kamenca. 

4. Kod juvidur cijevi ne postoji problem galvanskih i lutajućih struja, 
jer je juvidur dobar elektro-izolator. 

5. Juvidur cijevi ne »stare«. 

OBRANA OD POPLAVE I ODVODNJA LONJSKOG POLJA 


Odlukom Izvršnog vijeća NRH osnovano je početkom 1958. godine podu- 
zeće u izgradnji » Lonjsko polje«. Prva inicijativa novoosnovanog poduzeća 
bila je usmjerena na izradu studija i projektnih osnova za obranu od poplave 
i odvodnju cijelog Gornjeg Posavlja od Zagreba do Stare Gradiške. U rekordno 
kratkom vremenu od veljače do listopada 1958. god., t. j. u roku od 8 mjeseci, 
obrađene su studije i dana je cijela osnova u 58 knjiga. Taj opsežan rad izvršen 
je preko poduzeća »Projekt«, »Hidroprojekt«, Inženjerskog projektnog zavoda 
i poduzeća u izgradnji »Lonjsko polje«. Organizacioni i konzultativni suradnici 
projektanata bili su: Uprava za vodoprivredu NRH i poduzeće u izgradnji 
»Lonjsko polje«. 

Komisija stručnjaka Saveznog izvršnog vijeća povoljno je ocijenila taj 
projekt. Zajedno s rješenjima za melioraciju cijele Posavine u Hrvatskoj, Bosni 
i Srbiji, taj bi projekt trebao poslužiti kao sastavni dio Saveznog Zakona o 
regulaciji Save i melioraciji u njezinu slivu od Beograda do Zagreba. 

Za informaciju naše stručne javnosti o toj projektnoj osnovi ovdje će se 
dati kratak prikaz obrane od poplave i odvodnje Gornjeg Posavlja, prema 
osnovnoj koncepciji glavnog projektanta dr. ing. Elimira Svetličića. 


Opis područja, uzroci poplava 
i osnovni zadatak 

O Lonjskom polju mnogo je pisano, mnogo 
diskutirano, a postoji i obiman historijski materijal 
u vidu raznih projekata i prijedloga za rješenje 
problema obrane od poplave i odvodnje tog po- 
dručja. Hidrotehnički problem ne može se među- 
tim ograničiti samo na Lonjsko polje, jer se na 
glavni uzročnik poplava u Lonjskom polju, rijeku 
Savu, u njenom toku oslanjaju i druga područja 
lijeve i desne obale. Problem obrane od poplave 
Gornjeg Posavlja, a napose Lonjskog polja dece- 
nijima se nametao narodu, vlastima i stručnjacima. 
Prijedlozi za odvodnju Lonjskog polja, promatrani 
sa stanovišta kako se problem postavljao, i s obzi- 
rom na stanje, u kojem se nalazilo područje ostalog 
dijela Posavlja, predstavljali su svaki za se od- 
vojeno, tada moguće rješenje. 

Kada je riječ o odvodnji Lonjskog polja, ne 
možemo se ograničiti samo na geografski pojam 
tog polja i ne možemo ga promatrati kao odvojeni 
melioracioni objekt, jer Lonjsko polje zauzima samo 
jedan dio područja Gornjeg Posavlja. Prema tome, 
problem odvodnje Lonjskog polja, je problem od- 
vodnje cijele Posavine od Stare . Gradiške do Za- 
greba. Jasno je, da se s tim problemom hidrolo- 
ški nužno povezuje i problem reguliranja maksi- 
malnih provodnih količina glavnih tokova Save, 
Kupe, Une i glavnih njihovih pritoka na tom 
području. Područja direktno vezana za taj problem 
nalaze se na lijevoj i desnoj obali Save, Kupe i 
Une. Ta područja su: 

a) Mokro polje i Lonjsko polje na lijevo-obal- 
nom potezu Save od ušća potoka Trnove kod 


Stare Gradiške do neposredne blizine Za- 
greba iznad Rugvice, odnosno do potoka 
Trnave kod Zagreba. 

b) Bosansko-Dubička ravan, t. j. područje na 
desnoj obali Save i Une između Stare Gra- 
diške, Jasenovca i Bosanske Dubice. 

c) Dubičko polje, Ribarsko polje, Đipansko po- 
lje i Kinjačko polje na desnoj obali Save 
od ušća Une kod Jasenovca do ušća Kupe 
kod Siska. 

d) Odransko polje na desnoj obali Save od ušća 
Kupe u Savu do Zagreba. 

Ukupna površina tih područja iznosi 298 000 
ha. Poplavu u tim područjima ne prouzročuju 
samo prekomjerne vodne količine Save, Kupe, Une 
i sliva Lonjskog polja, već i usporno djelovanje 
tijesnog korita Save kod Stare Gradiške. Regula- 
cionim mjerama u samom koritu Save, Kupe i 
Une može se postići samo nešto povoljnije ot jeca- 
nje velikih voda nego ono, koje danas postoji. 
S obzirom na tu okolnost sve mjere, koje bi se 
poduzimale u svrhu obrane od poplave promatra- 
nih područja, treba usredotočiti na to, da se uz eva- 
kuaciju poplavnih voda omogući zadržavanje do- 
sadanjeg nivoa maksimalno velikih voda Save u 
Zagrebu, Sisku i Staroj Gradiški. Prema tome, 
viškove protoka maksimalno velikih voda nakon 
eliminiranja dosadašnjih poplavnih područja treba 
odvojiti od onih vodnih količina, koje u granično 
dopuštenoj mjeri može primiti korito Save. U tom 
smislu sploštavanje vodnih valova velike vode 
Save, Kupe i Une, koje bi se postiglo prelivanjem 
viškova protoka u oteretne basene za privre- 
meno zadržavanje vodnih masa, nužna je mjera, 

da se postigne dopuštena i moguća granična pro- 
vodna moć korita Save na potezu od Zagreba do 
Stare Gradiške. Prekomjerne vodne količine Une 
i Save na potezu od Jasenovca do Stare Gradiške 
nekontrolirano se sliva ju u područje Mokrog polja. 
To nastaje uslijed ograničenog kapaciteta korita 
Save na tom potezu. Pored punjenja Mokrog polja 
prelijevanjem obala pri najvećim vodama Save 
i Une, polje se puni i kod onih voda, koje bi korito 
Save moglo primiti. To punjenje nastaje uliva- 
njem kroz ušće Velikog i Malog Struga. Na jednak 
način dolazi do nepotrebnog punjenja Ribarskog, 
Lonjskog i Odranskog polja zbog ulaženja vode 
kroz ušće potoka Sunje, Lonje, Trebeža i Odre. 
Nepotrebna punjenja označenih područja daju 
glavni oslonac pri rješavanju hidrološke proble- 
matike, jer se poplavljivan ja imaju ograničiti samo 
na one količine, koje provodna korita ne mogu 
primati. 


Savi, koje će nastupiti prije no dosada. To proizlazi 
iz činjenice, da se danas gotovo cijelo Gornje Po- 
s a vi je mora smatrati ekspanzionim basenom veli- 
kih voda Save i njezinih pritoka. Posvemašnjoj 
poplavi su izložena ova područja Gornjeg Po- 
savlja: 


1. Lonjsko i Mokropolje ........ 920 km 2 

2 ' ° dran v sko P°lj e 310 km 2 

3. Kinjačko i Ribarsko polje 94 km 2 

4. Bosansko - Dubička ravan 60 km 2 


Ukupno: 1 384 — 1 400 km 2 ili 140 000 ha. 

Poznato je, da se savski maksimalni protoci ne 
mogu voditi isključivo koritom Save na cijelom 
potezu od Zagreba do Stare Gradiške. Korito Save 
u području Zagreba može provesti maksimalni 
protok od nešto preko 3 000 m 3 /sec., koji odgovara 
dosada najvišem registriranom vodostaju u Za- 
grebu. Protok Save u Galdovu kod Siska cijeni se 



Osnovni je zadatak pri rješavanju problema 
odvodnje Lonjskog polja: da se uklone poplave u 
tolikoj mjeri, da se ne pogoršava stanje u uzvod- 
nim i nizvodnim potezima vodotoka, koji pro- 
izvode poplavu. Utjecaji, koji uvjetuju poplavu u 
Lonjskom polju, toliko su raznoliki po količini i 
vremenu, kad se pojavljuju, da se mora upotrebiti 
takav način računanja, kojim bi se mogli obuhva- 
titi svi utjecaji, odlučni za stvaranje budućeg vod- 
nog vala velike vode. 

Reguliranje prot jecaja vodenih 
količina 

Podvirne vode, prelivi i prodori savskih nasipa 
te razni dotoci iz sliva, sve su to utjecaji, koje treba 
ustanoviti. Od prvorazredne je važnosti da se 
utvrdi, koliko vode dotječe u jedinici vremena u 
Lonjsko polje, u sadašnjoj situaciji, kod pojedinih 
vodenih valova. Utvrđivanje dosadanjih i kon- 
strukcija budućih valova velike vode u Savi od 
osnovnog je značenja za hidrauličko rješenje 
obrane od poplave i odvodnje cijelog područja 
Gornjeg Posavlja u širem smislu. Jasno je, da će 
u budućnosti predviđeno uklanjanje poplava pro- 
uzročiti nove, pretežno dugotrajne velike vode u 


maksimalno sa 1 800 m 3 /sec. Prema tome razlika 
od cca 1 200 m 3 /sec. za cio potez toka Save od 
Zagreba do Galdova daje smanjenje protoka. U 
sadanjoj situaciji protok se smanjuje procjeđiva- 
njem iz korita Save u podzemne slojeve, koje se 
zbiva na dionici između Zagreba i Rugvice, te pre- 
li vanj em lijevih i desnih nasipa na cijelom potezu 
Save do Galdova i nizvodno sve do Stare Gra- 
diške. 

Okolnosti, koje su uvjetovale te pojave u pro- 
šlosti, djelovale su i na rješenja, koja su dana u 
vezi s obranom od poplave sviju područja pored 
Save. Hidrološka analiza pojave i varijacija maksi- 
malnih velikih voda uzduž toka Save od Zagreba 
do Stare Gradiške ukazala je na sve okolnosti, koje 
je trebalo proučiti i konkretnim analizama đefi- 
nirati, da bi se mogao donijeti konačni zaključak 
i rješenje s obzirom na reguliranje pravilnog ot je- 
canja velikih voda, kao i obranu od poplave 
područnih terena uz Savu i njezine neposredne 
pritoke. Dosadanju maksimalnu poplavnu zapre- 
minu od preko 2 000 000 000 m 3 treba lokalizirati 
na poplavljivan je ograničenih šumskih površina 
(retencionih basena) i granično moguće kapaciti- 
ranje korita Save. Prema tome primarno je uskla- 

diti očekivani dotok s provodnom moći korita, što 
se može postići samo sistemom nizinskih akumu- 
lacija. Izgradnja brdskih akumulacija i prirodno 
zadržavanje vode u gorskim slivovima Save, Kupe 
i Une, kada uslijedi, bit će i bez obzira na njihov 
opseg stanoviti doprinos općem rješenju. 

Za privremeno zadržavanje vodnih masa u ni- 
zinskom području Gornjeg Posavlja predviđeno je 
da se iskoriste ovi retenoioni prostori: 

1) šumsko područje Odranskog polja (10 180 ha), 

2) šuma, zvana Žutica između Česme i Lonje 
(5 986 ha), 

3) šuma Brezovica kod Siska (3 654 ha), 

4) šumsko područje kod Pakre i Ilove (5 285 ha), 

5) šumsko područje Ribarskog polja (6 870 ha), 

6) područje Mokrog polja (8 908 ha). 

Uzevši u graničnom slučaju u obzir djelovanje 
oterećenja velikih voda u navedena područja, 


Toj svrsi posredno služe i projektirani odušni ka- 
nali I i II. Ti kanali prvenstveno preuzimaju sav 
protok vodotoka, koji dovode vodu iz neposrednog 
sliva Lonjskog polja. U skladu sa graničnom pro- 
vodnom moći odušni kanali pored vođenja slivnog 
dotoka provode i višak savskog protoka do pred- 
viđenih retencionih prostora ili u korito Save na 
ušću tih kanala kod Žabarskog Boka (bivše ušće 
Trebeža) i Stare Gradiške. 

U shematskom prikazu hidrauličkog djelovanja 
projektiranog sistema obrane od poplave i od- 
vodnje (si. 3) upisani su podaci za vodne količine 
provodnih korita i podaci za prelivne količine u 
slučaju sploštavanja vrlo kritičnog vodnog vala 
velike vode iz god. 1925. 

Konačna zapremina svih predviđenih retencio- 
nih basena s oteretnim masama vodnog vala iz 
god. 1925. iznosi 1 209 X 10 fi m 3 . Analizom vodnih 



SI. 2: Područje Gornjeg Posavlja sa retencionim basenima nakon melioriranja 

može se postaviti plan aktiviranja preostalih po- 
ljoprivrednih površina provedbom unutarnje od- 
vodnje. 

Rješenje problema ispravne odvodnje unutar- 
njih voda ne bi bilo uspješno bez jačeg zahvata, 
kojim se sprečava da se prekomjerne vodne mase 
na potezu od Zagreba do Stare Gradiške nekon- 
trolirano prelivaju preko nasipa pored Save. Sli- 
jedeći fiksirane protoke najveće vode rijeke Save, 
počevši od Zagreba, na si. 2 vidimo, da s obzirom 
na provodnu moć korita Save, Kupe i Une treba 
predvidjeti stanovita oterećenja viškova protoka, 
koji se pojavljuju iznad te provodne moći. Otere- 
ćenja su predviđena postranim prelivima: u Za- 
blatju na desnoj obali Save, u Rugvici na lijevoj 
obali Save, u Palanjku na lijevoj obali Save, usta- 
vom na ušću Odre u Kupu kod Siska, postranim 
prelivom na lijevoj obali Une u Bosanskoj Dubici, 
te prelivom i ustavom ispod ušća Une u Savu na 
početku odvajanja rasteretnog kanala Košutarica- 
Pivare (Stara Gradiška). Ovim oterećivanjima po- 
stizava se sploštavanje maksimalnih vodnih valova 
na mjeru, podnošljivu za provodno korito Save. 
Oterećivanja su usklađena s obzirom na superpo- 
novanje vodnih valova Save i Kupe, te vodnih 
valova Save, Une i slivnih voda Lonjskog polja. 


valova velikih voda u periodu od god. 1925. do 
1955. ustanovljeno je ovo učešće plavljenja reten- 
cionih basena: 


1) retencija Odra I. 

5 puta, 

2) retencija Odra II. 

7 puta, 

3) retencija Žutica 

9 puta, 

4) retencija Brezovica 

12 puta, 

5) retencija Opeka 

6 puta, 

6) retencija Ribarsko polje 

8 puta, 

7) retencija Mokro polje 

13 puta. 

Za slučaj plavljenja retencij 

a pojavom vodnog 


vala velike vode u god. 1925., najduže trajanje po- 
plave u retenciji Mokro polje iznosi cca 29 dana, a 
najmanje u retenciji Odra I i Odra II cca 6 dana. 

U dosadanjim slučajevima plavljenje šumskih 
površina, i to ne samo onih, koje su predviđene za 
retencije u području Gornjeg Posavlja (oko 40 000 
ha), već i onih u budućim zaštićenim područjima, 
trajalo je za gornja područja do 30 dana, a za do- 
nja do 90 dana. U gornja područja ubrajamo 
Odransko polje, šumu Žuticu i Brezovicu, a u do- 
nja područja Mokro polje, Opeku, i Ribarsko polje. 
Šume su bile plavljene već kod svakog nailaska 
srednjih velikih- voda, koje su kroz otvorena ušća 
Odre, Trebeža te Velikog i Malog Struga punile 

zaobalna područja, koja su znatno niža (depresije) 
od obala glavnih tokova Save, Kupe i Une. S obzi- 
rom na dosadan ja redovna veća ili manja plavlje- 
nja spomenutih područja, velika je dobit kod 
predviđenih rješenja obrane od poplave Gornjeg 
Posavlja, što se zatvaranjem spomenuth ušća i re- 
gulacionim mjerama smanjuje učestalost i trajnost 
poplava. Buduće poplave će u ograničenim šum- 
skim područjima biti rjeđe i kraće nego li dosada, 
iako će u ekstremnim slučajevima vodostaji 
plavljenja odnosno dubine punjenja biti veće. 

Povratni period vodnog vala iz god. 1925., prema 
računu vjerojatnoće pojava najvećih protoka, od- 
govara redu učestalosti 100-godišnje velike vode. 

Sistemii objekti obrane od poplave 
i odvodnje Gornjeg Posavlja 

Iz grube analize u prethodnom poglavlju i uvida 
u shematslki prikaz hidrauličkog rješenja (si. 3) 
razabire se koncepcija rješenja obrane od poplave 
velikih voda, kao i fiksiranje vodnog režima si- 
stemom oterećivanja, odnosno sploštavanja vodnih 
valova velikih voda duž cijelog poteza Gornjeg 


4) na djelovanje odušnog kanala Trebež — Rugvica, 
dužine 66 km; 

5) na djelovanje odušnog kanala Pivare — Košuta- 
rica, dužine 34 km; 

6) na djelovanje spojnog kanala Opeka — Bročica, 
dužine 12 km; 

7) nad djelovanje retencionih područja s ispušnim 
objektima. 

S obzirom na hidrauličke odnose tih ključnih obje- 
kata može se cio sistem obrane od poplave po- 
dručja Gornjeg Posavlja podijeliti u četiri grupe 
ili odvojena sistema: 

1) Odranski sistem, s prelivom Zablatje i spojnim 
kanalom do retencije Odra I, retencijom Odra I 
i Odra II, ispusniim objeiktom iz retencije Odra I, 
upusno-ispusnim objektom na ušću Odre u 
Kupu i retencionim nasipima, desno obalnim 
nasipom uz Savu od Zagreba do Siska i obod- 
nim kanalom Kupa — Lomnica na području od- 
vodnje 15 i 17. Tim sistemom osiguravaju se od 
poplave poljoprivredne površine označene u 
shematskom prikazu područja brojevima 15 
(17 960 ha), 16 (10 530 ha), 17 (8 990 ha), ili 

Posavlja. Obrana od poplave cijelog područja Gor- 
njeg Posavlja usredotočena je: 

1) na osiguranje toka Save od Davora do Zagreba 
sistemom obranbenih nasipa sa 1 — 1,2 m nad- 
višenom krunom nasipa iznad fiksiranog nivoa 
buduće velike vode, prelivom u Zablatju 
(L = 800 m), Rugvici (L = 330 m), Palanjku 
(L = 800 m) i odušnim kanalom Košutarica — 
Pivare; 

2) na osiguranje toka Kupe u naj donjem toku kod 
Siska sistemom obranbenih nasipa s krunom 
1 m iznad budućeg najvišeg nivoa vode i upu- 
snim objektom — ustavom na ušću Odre u 
Kupu; 

3) na osiguranje toka Une od Bosanske Dubice do 
ušća u Savu sistemom obrambenih nasipa s kru- 
nom 1 m iznad budućeg najvišeg nivoa vode i 
oteretnim preljevom dugim 2 000 m u Bosan- 
skoj Dubici; 


ukupno 37 480 ha područja, u kojima se može 
provesti unutarnja odvodnja. 

2) Lonjski sistem, s prelivom Rugvica i Palanjek 
na lijevoj obali Save, odušnim kanalom Tre- 
bež — Rugvica i pripadnim objektima na kanalu, 
uređenjem donjih tokova Zeline, Lonje, Česme 
i Ilove, retencijama Žutica, Brezovica i Opeka 
s pripadnim prelivima, ispušnim objektima i 
nasipima, obodnim kanalima u područjima od- 
vodnje 8, 11 i 14, lijevo obalnim nasipima uz 
Savu od Zagreba do ušća Trebeža, prokopom 
Save Bok — Strelečko i ustavom na ušću Tre- 
beža. Tim sistemom osiguravaju se od poplave 
poljoprivredne površine označene u shemat- 
skom prikazu područja sa brojevima 7 (8 580 ha), 
8 (22 700 ha), 9 (11 880 ha), 10 (9 700 ha), 11 
(7 580 ha), 12 (7 290 ha), 13 (3 400 ha), 14 (15 130 
ha) ili ukupno 86 260 ha područja, u kojima se 
može provesti unutarnja odvodnja. 

3) Unski sistem, s prelivom u Bosanskoj Dubici 
na lijevoj obali Une, odušnim kanalom Una — 
Ribarska retencija, s pripadnim objektima na 
kanalu, retencija Ribarsko polje, s ispušnim 
objektom i nasipima, uređenje donjeg toka Su- 
nje, desno obalnim nasipom uz Savu od Siska 
do ušća Une, lijevo obalnim nasipom uz Unu 
od Bosanske Dubice do Uštice pri ušću Une u 
Savu, obodnim kanalima za osiguranje područja 
odvodnje od brdskih voda u području odvodnje 
18. i 20. Tim sistemom obrane osiguravaju se 
od poplave poljoprivredne površine označene u 
shematskom prikazu cijelog područja sa broje- 
vima 18 (6 960 ha), 19 (7 680 ha), 20 (7 350 ha) 

1 21 (2 56C ha) ili ukupno 24 550 ha područja, 
u kojima se može provesti unutarnja odvodnja. 

4) Sistem Mokrog polja, s odušnim kanalom Ko- 
šutarica — Pivare i pripadnim objektima na ka- 
nalu, s prelivom na odušnom kanalu Košuta- 
rica — Pivare, upusnim objektom kod Košuta- 
rice, spojnim kanalom Opeka — Bročice, reten- 
cijom Mokro polje, s prelivom na odušnom 
kanalu, ispušnim objektom i nasipima; lijevo 
obalnim nasipom uz Savu na potezu od ušća 
Trebeža do Pivare; uređenjem donjih tokova 
potoka Subocka, Novska, Sloboština, obodnim 
kanalima u područjima odvodnje 1, 3, 5 i 6 
zbog zaštite područja od brdskih voda. 
Tim sistemom se osiguravaju od poplave poljo- 
privredne površine označene u shematskom pri- 
kazu cijelog područja sa brojevima 1 (14 770 ha), 

2 (1 900 ha), 3 (7 270 ha), 4 (4 650 ha), 5 (3 890 ha), 


6 (7 030 ha), ili ukupno 39 510 ha područja, u 
kojima se može provesti unutarnja odvodnja. 

Sumiranjem površina područja odvodnje za sva 
četiri sistema obrane od poplave, uključivši tu i 
površine izvan predviđenih odvodnih sistema, koje 
će predviđenim regulacionim mjerama biti pobolj- 
šane, dobiva se za cijelo područje Gornjeg Po- 
savlja ukupna poljoprivredna površina 196 498 ha. 

Ukupna površina retencija u cijelom području 
Gornjeg Posavlja iznosi 40 831 ha. Ukupna 
šumska površina — uključivši retencije — iznosi 
74 579 ha. 

Sveukupna površina područja Gornjeg Po- 
savlja, uključivši uz područja odvodnje i površine, 
koje otpadaju na retencije, kao i ostale pro- 
duktivne i neplodne površine, iznosi 298 123 ha. 

Analiza troškova izvedbe osnovnih radova 
obrane od poplave i odvodnje pokazuje, da se inve- 
sticije mogu zaokružti sa 30 milijardi dinara ili 
na 150 000 Din za 1 ha poljoprivredne površine. 

Na kraju ovog prikaza treba napomenuti, da 
danas plavljene površine Gornjeg Posavlja pred- 
stavljaju jednu od osnovnih vrijednosti, koja će 
biti značajna za podizanje potencjala naše privrede. 
Provedbom hidrotehničkih radova odvodnje i 
agrotehničkim mjerama u vezi s iskorištenjem od- 
vodnjenih površina ostvarit će se težnje genera- 
cija, koje su bile izražavane u prijedlozima, do- 
kazima, konferencijama i projektima u periodu od 
preko 150 godina. 

E. S. 


ISPITIVANJE KUPOLE BRODARSKOG INSTITUTA U ZAGREBU 

Ing. Kruno Tonković, Zagreb 
(Nastavak) 


3.3 Monolitnost kupole 

Da bi se dobio uvid u postignutu monolitnost 
prostorne konstrukcije kupole provedena su i mje- 
renja oscilacija nakon pada malja teškog 228 kg 


/9 



sa visine od 72 cm. Jačina udaraca iznosila je 
164 kgm. 


Provedene su dvije serije udaranja (1, 2). 

Kod prve serije oscilograf je bio pričvršćen na 
cca 16 m dugoj žici, koja je visjela na rebru 10, 
i to kod uikrućenja »C«. 

Veličina amplitude titranja dosiže ± 0,2 mm, a 
registrirani broj titraj a do prakičnog umirenja 
cca 20 puta. 

Z^oi/cco/t/c S0/?es/cr Sc 7 / /tfV’ĆTvf 220 /cg> 

Ojcz/opra/ /7C7 c/t/groj J/c/ Joc//0 is/j/rtc? pc/c/c? 72 c/n 

Rezultati prve serije udaranja (oscilograf kod »C«) 

Interesantno je, da su dijagrami sa simetričnih 
udaljenosti 13 i 7 praktički istovjetni, dok dija- 
gram 25 pokazuje donekle utjecaj oscilacije žice. 

Da bi se isključio utjecaj titranja žice, premje- 
šten je oscilograf na vrh centralnog stupa i pri- 
čvršćen također na rebro 10. 


C/RKO REBRO I/J 



KRUTO REBRO /(? 



Roveca/i/e 


KRUTO REBRO 



Rezultati druge serije udaranja (oscilograf kod obruča) 


Oscilacije su na obruču znatno veće. One dosižu 
veličinu od ± 1,7 mm, a registrirani broj titraj a 
do praktičnog umirenja ovdje iznosi u srednje 27 
puta. Utjecaj udaraca sa bilo kojega rebra na osci- 
lacije pri obruču je podjednak. 

Ovi pokusi pokazuju, da su elementi u kon- 
strukciji vrlo dobro povezani i da je kupola do- 
voljno monolitna. To je za drvenu konstrukciju 
naročito interesantno. Druge svrhe ovo ispitivanje 
nije imalo. 


3.4 Progibi kupole 

Vertikalne deformacije mjerene su do 50 dana 
nakon otpuštanja kupole od skela. Mjereno je ispo- 
četka nekoliko puta dnevno, zatim dva puta na 
dan i kasnije svakih nekoliko dana. 

Isprva je kupola, otprilike tri tjedna, ostala 
bez opterećenja, zatim je počelo probno optereće- 
nje kupole kamenom. To je stanje trajalo pet dana, 
zatim je kupola oslobođena od opterećenja, ali su 
progibi mjereni i dalje. 

Kod mjerenja je ustanovljen velik utjecaj pro- 
mjena temperature na rezultate mjerenja, koji je 
vrlo teško uzeti u obzir, jer se radi o konstrukciji 
u prostoru, u kojem bi trebalo registrirati tempe- 
raturu na mnogim mjestima, uzeti u obzir tempe- 
raturu izvana, zastrtost neba i t. d. Usto su okol- 
nosti još komplicirane utjecajem vlažnosti i razlike 
tih stanja na pojedinim elementima. 

Budući da su očekivane veličine deformacija 
od stalnog i probnog tereta bile vrlo malene, tre- 
balo bi precizno mjeriti temperaturu i vlagu, ali 
su instrumenti za njihovo mjerenje toliko grubi, 
a razlike unutar kupole i na pojedinim mjestima 
prostorije (koja nije bila zatvorena) takve, da pre- 
računavanje ne vodi ničemu. 

Da bi se ti utjecaji u rezultatima progiba do- 
voljno eliminirali, odmah nakon otpuštanja skela 
montirana je posebna žica s progibometrom kao 
komparator. Ta je žica bila pričvršćena o skelu, 
neposredno uz žice, koje su visile o kupoli. 


Progibi su naime mjereni Huggenbergerovim de- 
flektometrima, učvršćenima pri dnu prostorije. Četiri 
su progibometra učvršćena na vijencu, pa se pomoću 
njih moglo zapaziti eventualno nagibanje vijenca od 
horizontalne ravnine, koje je simptomatično za slučaj 
gubljenja stabilnosti. Tako je ujedno postojala kon- 
trola. 

Deformacije su tako malene, da nije bilo razloga 
postavljati progibometre na druga mjesta. Za kontrolu 
postavljen je jedan progibometar u četvrtini raspona 
kupole, ali su rezultati njime dobiveni bili toliko ma- 
leni i nesigurni, da se na njih ovdje možemo osvrnuti 
samo s konstatacijom, da su deformacije na tome mje- 
stu bile beznačajne. * 

Interesantno je bilo ustanoviti: kolike su defor- 
macije u prvi tren, kakav je tok laganog porasta 
deformacija i njegova tendencija, te kakva je je- 
dnakost progibanja svih točaka vijenca. Zatim je 
interesantna veličina deformacija pod optereće- 
njem, vraćanje progiba nakon rasterećenja i brzina 
toga vraćanja (stagnacija progibanja). 

U tome su smislu bila i provedena opažanja. 
Vidi skice. 

Treba upozoriti na činjenicu, da su veličine 
deformacija dobivene proračunom vrlo nesigurne, 
jer je utjecaj podatnosti u spojevima, koji ne mo- 
žemo računski obuhvatiti, presudni čimbenik u 
sumarnoj veličini progiba. Iz tih razloga svaka 
usporedba s proračunskim veličinama može se oci- 
jeniti samo kao uvid u kvalitet izvedbe. 

Kod ocjene izmjerenih rezultata treba imati u 
vidu, da su prilikom izvođenja bila moguća stano- 
vita pomjeranja u skelama i oslanjanjima, zbog 
kojih je izmjereni progib prilikom otpuštanja skela 
bio manji od onoga, koji bi se izmjerio nakon ne- 
kog idealnog oslanjanja u toku radova. Uz ostale 
okolnosti, koje su dovele do toga, da izmjereni 
progib odmah nakon otpuštanja skela nije moguće 
izravno usporediti, osobito je u tome, da je kon- 
strukcija prilično dugo ležala na skelama, u tako 
reći zatvorenom stanju, kad su već definitivno bila 
vezana sva rebra u obruču i kad su već oplate bile 
ugrađene. U takvom je stanju kupola doživjela 
neustanovljeni broj ovlaženja, koja su morala 
utjecati na veličine izmjerenih deformacija. Isto je 
tako pitanje, od kolikog je utjecaja razlika u sta- 
nju vlažnosti i temperature u onom času, kad je 
konstrukcija bila definitivno vezana i razlika u 
času, kad je kupola bila otpuštena od skela. 

Prvi period mjerenja progiba pokazao je, da se 
je obruč na raznim mjestima različito progibao, ali 
razlike nisu znatne. 

Kod ocjene veličine progiba, s obzirom na pro- 
računske progibe, interesantno je odrediti, koliki 
je bio prema tome stvarni pomak u jednom spoju. 
Prema mjerenim podacima i proračunu bilo bi: 

f = f m — f p = 6,3 — 3,1 = 4,2 mm, 

4.2 

u = ~ 22 ~ili mm po spoju, 
a to bi bio odličan rezultat. 

Da bismo dobili bolji uvid u krutost konstruk- 
cije, proveli smo promatranja deformacija kroz 
dulje vremena, računajući s time, da je potrebno 

stanovito vrijeme, da se kupola smiri i zauzme svoj 
stalni oblik. Stvarno su mjerenja pokazala, da je 
nakon nekoliko dana veličina progiba porasla od 
4,0 mm na 5,2 mm. Kad je probno opterećenje bilo 
uklonjeno, ostao je u kupoli stalni dodatni progib 
od 1,1 mm u prosjeku, što znači, da ukupni progib 
kupole iznosi 6,3 mm. 

Dodatni progib prilikom probnog opterećenja 
vjerojatno je posljedica deformacija u nastavcima 
i spojevima drvenih elemenata u konstrukciji. Taj 
se dodatni progib mogao očekivati, jer izvedba 
drvenih konstrukcija nije takve prirode, da toliko 
i takvo opterećenje ne bi ostavljalo traga. 

Kod ocjene veličine progiba treba imati u vidu, 
da su mjerenjem konstatirani progibi maleni. 

Odnos progiba prema rasponu iznosi: 
f : L = 6,3 : 39000 = 1 : 6200. 

Ako veličinu progiba promatramo kao rezultat 
skraćenja duljine rebara, dobivamo ove odnose: 

strelica = 6500,0 mm, 

progib = 6,3 mm, 

poluraspon = 19500,0 mm, 

progib daje promjenu tetive od: A s = 2,0 mm 

Progibi su mjereni i pri pokretnom opterećenju, 
ali su veličine tih progiba jedva zapažene, kretale 
su se od 0,00 do 0,08 mm. 



Kao što se vidi, prirast progiba u ovisnosti od 
opterećenja dao je ove rezultate: Pod optereće- 
njem od 20,4 tone progib iznosi f 0 = 3,9 mm. Ako 
od toga odbijemo stalni prirast progiba, konstati- 
ran nakon skidanja tereta, imat ćemo: f = 3,9 — 
— 1,1 = 2,8 mm. 

Mjerenja progiba prestala su 50 dana nakon 
otpuštanja skela. U intervalu od 30 do 50 dana 
nije opaženo povećanje progiba. 

To naravno ne znači, da se bilježeni rezultati na 
progibometrima nisu svakodnevno mijenjali. Međutim, 
preračunavanja tih rezultata dala su prirodna odstu- 
panja, čas prema gore, čas prema dolje, tako da se iz 
njih moglo samo vidjeti, da je stanje konstrukcije 
smireno. 

Iz prednjih podataka može se zaključiti, da je, 
što se tiče deformacija, konstrukcija pokazala od- 
lične osebine. Veličine progiba su takvog reda, pa 
se može reći, da se tako izvedena drvena konstruk- 
cija ponaša slično kao i konstrukcija od drugih 
materijala. 

3.5. Veličine napona 

Na karakterističnim mjestima kupole, koja su 
prikazana na skici mjereni su pomoću tenzome- 
tara, deformatora i komparatora naponi za stano- 
vite slučajeve opterećenja, o kojima je bilo govora. 

Preračunavanje napona iz očitanih deformacija 
izvedeno je uz pretpostavku modula elastičnosti 
drveta E = 140 000 kg/qcm, koji odgovara ispita- 
nim rezultatima. 

U podacima, koji slijede, predznak plus ozna- 
čava vlačno, a predznak minus tlačno naprezanje. 

3.5.1. Naprezanja od vlastite težine 
kupole 

Naprezanja od vlastite težine konstrukcije ku- 
pole mjerena su prilikom otpuštanja skela i tjedan 
dana nakon toga. Kod usporedbe mjerenih veličina 
i proračunskih rezultata konstatirano je, da izrav- 
na usporedba sa vrijednostima iz proračuna kupole 
nema mnogo smisla, jer je nepoznato stvarno sta- 
nje u kupoli prije nego što su skele otpuštene. 

Kruta i gipka rebra 

Naponi u krutim i gipkim rebrima vide se na 
skici. 

Da bi se ovi rezultati mogli usporediti s proraču- 
natim vrijednostima, izračunati su uz različne 
pretpostavke naponi u rebrima, koji bi mogli na- 
stati za predviđeno opterećenje od vlastite te- 
žine kupole. Račun je proveden za: 

b) konstrukciju kupole, 

d) luk sa dva zgloba, 

e) upetu gredu, raspona od pete do tjemena. 

Dobiveni su ovi rezultati: 




b 

d 

e 

pri tjemenu 

gore 

dolje 

—22 

—20 

—20 

nepouzdano 

kod »C« 

gore 

dolje 

—12 

—21 
— 5 

—58 
+ 96 

pri peti 

gore 

dolje 

—17 

—24 

—24 

nepouzdano 


Usporedba tih veličina, prikazanih grafički na 
skici pokazuje, da je došlo do pojave lokalnog sa- 
vijanja rebara. Razlika između stvarnog stanja 
prije otpuštanja i podataka za dvozglobni luk je 
minimalna, što znači, da se prilikom ocjene rezul- 
tata može računati s tim djelovanjem. 

U gipkim rebrima su izmjereni ovi naponi: 

pri tjemenu — 15 kg/qcm 

kod »c« +' 6 kg/qcm 

pri peti + 8 kg/qcm 

Dijagrami naprezanja rebara od vlastite težine kupole 


Rezultati proračuna za kupolu bili su: 
pri tjemenu — 22 kg/qcm 

kod »c« — 12 kg/qcm 

pri peti — 17 kg/qcm 

Rezultati proračuna dvozglobnog luka: 
pri tjemenu — 20 kg/qcm 

kod »c« — 21 kg/qcm 

pri peti — 24 kg/qcm 


Oplate i obruči 

Naponi u oplatama i obručima od vlastite težine 
kupole dani su u tablici. 

Mjerenja deformacija i napona, nastalih nakon 
otpuštanja kupole od skela, nisu mogla pokazati 
stvarne napone od vlastite težine kupole. Naime, 
konstrukcija kupole je ležala prije otpuštanja skela 
samo na centralnom stupu, koji se nalazio ispod 
gornjeg obruča. Zbog toga što se kupola gradila 

Karikirane deformacije kupole tokom izvedbe 
i ispitivanja 

dulje vremena, oslonci kupole pri četvrtinama ras- 
pona na mnogim mjestima su olabavili ili su pak 
postojala mjesta, na kojima se je koncentriralo 
veće opterećenje. Budući da nije bilo izvjesno, da 
li će se ispitivanje uopće moći izvršiti dao sam 
nalog da se posve uklone oslonci u četvrtinama 
raspona, da bi se time ujednačilo stanje po para- 
lelama kupole. Kupola se nalazila dulje vremena 
oslonjena na obruču i vijencu, pa su prilikom 
otpuštanja rebra i drugi elementi kupole djelovali 
posve drukčije nego u gotovoj otpuštenoj kon- 
strukciji kupolastog nosača. 

Takvi se zaključci mogu izvući i prema izmje- 
renim rezultatima, iz kojih se na prvi pogled čini, 
da postoje vlačne sile u rebrima. U stvari, među- 
tim, povećanje duljine u instrumentima znači samo 
smanjenje pritisaka u elementu. Kod rebara su se 
dakle smanjili tlačni naponi u gornjem pojasu, a 
povećali su se tlačni naponi u donjem pojasu. 

U općem okviru provedenih ispitivanja rezul- 
tati stanja prije i nakon otpuštanja stoga se ne 
mogu izravno uspoređivati sa stanjima, koja bi u 
kupoli kao takvoj trebala nastati od vlastite težine, 
jer stanje u konstrukciji prije otpuštanja nije bilo 
»nulto« stanje, u kojemu ne postoje naprezanja 
niti u jednom elementu konstrukcije. 

Naprezanja krutih rebara pod probnim opterećenjem 


Za ocjenu konstrukcije interesantan je red ve- 
ličina napona i predznaci na pojedinim mjestima, 
koji nastaju od spomenutog izvanrednog stanja. 
Prema tome vidimo, da su ti dodatni naponi tako 
mali, da je njihova pojava beznačajna za kon- 
strukciju. 

Mjerenja deformacija nakon sedam dana nisu 
pokazala nekih bitnih izmjena. Općenito se može 
reći, da su u tome periodu rezultati porasli za 
kojih 6%. 

3.5.2. Naprezanja kod probnog 
opterećen j a 

Probno opterećenje započelo je 16 X, a zavr- 
šeno je 20 X 1954. Teret je doda van postepeno, 
prema podacima, koji se vide u skicama. Za opte- 
rećenje je upotrebljen lomljenjak, koji je smješten 
unutar i naokolo svjetlika. Ukupni je probni teret 
iznosio 20,4 tone. 

Kruta rebra 

Kod proračunavanja napona u kupoli pod tim 
opterećenjem nisu uzeta u obzir djelovanja prste- 
nastih i dijagonalnih oplata te djelovanje hrpta 
na prenos meridijalnih sila. 

Podaci mjerenja prikazani su na skici. 

Gipka rebra 

Kod proračunavanja napona u kupoli pod tim 
opterećenjem nisu uzeta u obzir djelovanja prste- 
nastih i dijagonalnih oplata. 

Podatke mjerenja i usporedbu pokazuje tablica. 

Oplate i obruči 

Na skici se vide naponi u prstenastoj i dijago- 
nalnoj oplati te u gornjem obruču i vijencu ku- 
pole, koji se javljaju pod probnim opterećenjem. 

Kod proračunskih vrijednosti napona nije uzeto 
u obzir sudjelovanje konstrukcije svjetlika i lokal- 
nih savijanja. Zatim, nije računato sa sudjelova- 
njem prstenaste i dijagonalne oplate te prenosom 
sila preko priljubljenih ploha rebara. 

Naprezanja oplata i obruča pod probnim opterećenjem 

Izmjereni naponi u konstrukciji prilikom prob- 
nog opterećenja kamenom, pokazuju vrlo dobro 
podudaranje s proračunskim veličinama. 

Veća otstupanja ustanovljena su jedino na mje- 
stima, gdje se proračunski rezultati ne mogu pri- 
hvatiti kao točni zbog nejasnog utjecaja svjetlika 
ili graničnih vrijednosti pojedinih veličina. 


S obzirom na nesigurnu vrijednost modula ela- 
stičnosti, na učvršćenosit elemenata u konstrukciji, 
kao i s obzirom na poteškoće, koje postoje kod 
pričvršćen ja markica za mjerenja na drvetu, gor- 
nji se rezultati mogu smatrati osobito uspješnima. 

Na mnogo mjesta instrumenti su bili prilikom 
dugog ispitivanja poremećeni, ili nisu bili dovoljno 
pričvršćeni za konstrukciju. Takve smo instru- 
mente isključili iz promatranja. Kako su se takvi 
događaji očekivali, na konstrukciju je stavljen 
znatno veći broj instrumenata od minimalno po- 
trebnog, tako da je konačno ostalo dovoljno is- 
pravnih očitanja, potrebnih za dobivanje vrijednih 
rezultata. 

Rezultati mjerenja napona prilikom probnog 
opterećenja od najveće su vrijednosti, jer su ta 
mjerenja trajala dosta kratko vrijeme. 

4 — Posebna promatranja 

U posebna promatranja, koja su još bila obu- 
hvaćena provedenim ispitivanjima, spadaju raz- 
matranja, koja mogu nastati kod pojave katastro- 
falno velikih i nepodesnih opterećenja snijega, kao 
i ona, koja mogu nastati prilikom čišćenja krova 
ili raznih radova na kupoli. 

Detaljnija istraživanja tih stanja nisu ovdje 
obuhvaćena, jer bi to iziskivalo posebne studije, 
ali su njihovi osnovni podaci dovoljno opsežno 
obrađeni. 

4.1 Opterećenje snijegom 

U zimi nakon provedenog otpuštanja kupole od 
skela i nakon sprijeda izloženih ispitivanja, bila je 
konstrukcija izvanredno nepovoljno opterećena. 

Zbog istovremenog nadolaska snijega i vjetra, 
snijeg se nagomilao na jednoj polovini kupole. 
Kod toga je primijećeno, da izdignuti svjetlik 
djeluje kao zaklon, iza kojega se gomila snijeg. 
Tako je kupola bila opterećena jednostranim pri- 
tiskom snijega, koji je dosizao visinu od skoro 
jedan metar. 

Na terenu je tada napadao sloj snijega pro- 
sječno visok 49 cm. Težina snijega izmjerena je u 
svježe napadanom stanju i konstatirano je, da ona 
iznosi otprilike 160 kg po kubiku. 

Snijeg je zapao 7 II 1955. Izmjerena veličina 
pritiska snijega iznosila je mjestimično do 
120 kg/qm. Takvo opterećenje je veoma nepovolj- 
no. Međutim, u propisanim ispitivanjima nije 
predviđeno, da bi se na bazi takvih pretpostavki 
određivala proračunska naprezanja i dimenzije 
konstrukcije. 

Nažalost, prilikom pojave tog katastrofalnog 
tereta nije bilo moguće izvršiti mjerenja instru- 
mentima. Jedino je detaljno pregledano bez instru- 
menata stanje konstrukcije. Nisu zapaženi nikakvi 
znakovi možebitnih prekomjernih napona, defor- 
macija, ili druge pojave, koje bi se mogle dovesti 
u vezu sa osjetnim približavanjem granici nosi- 
vosti. 


Br. 2. god. XI-1959 


Tonković: Ispitivanje kupole brodarskog instituta 


43 



Razmještaj opterećenja snijegom 


Kod toga se opterećenja moglo konstatirati, da 
su deformacije kupole, osim izravno ispod mjesta 
opterećenja, bile tako malene, da su se teško mogle 
pouzdano registrirati instrumentima, koje smo 
imali. 

Promatranjem deformacija na izravno optere- 
ćenom krutom rebru sa grupom ljudi konstatirane 
su ove ekstremne vrijednosti napona: 


pri tjemenu rebra: 
kod »C« «£» 


+ 16 kg/qcm, 

— 49 kg/qcm, 
+ 32 kg/qcm, 

+ 12 kg/qcm. 


Proračunski naponi kod mjesta »C« iznose 
± 35 kg/qcm, uz pretpostavku, da rebro nosi kao 
upeta greda na dva oslonca. 

Naponi na drugim mjestima, udaljenima od 
mjesta opterećenja, ikreću se oko 5 do 11 kg/qcm. 

Mjereni naponi u gipkim rebrima, interesantni 
s obzirom na stanje od lokalnog savijanja, dali su 
ove ekstremne veličine: 


Povodom ovih razmatranja uzeli smo u obzir i 
drugu mogućnost, da na kupolu napada snijeg znatno 
veće težine od one, koju predviđaju propisi. 

Prema podacima sakupljenim pred nekoliko godina 
u Sloveniji, kad je pao izvanredno visok snijeg, težina 
toga snijega iznosila je do 265 kg/qm. To je dakle 
znatno veće opterećenje od onoga, za koje je kupola 
bila po propisima provjerena. 

Za orijentaciju, od kolikog je značenja za sigurnost 
konstrukcije pojava takvog opterećenja, izračunate su 
proračunske veličine odlučne za ocjenu nosivosti, pa 
su dobivena ova maksimalna naprezanja: 


gipka rebra 
kruta rebra 
pritisak na obruč 
gornji obruč 
prstenasta oplata 


154 kg/qcm, 
138 kg/qcm, 
27 kg/qcm, 
105 kg/qcm, 
25 kg/qcm. 


Prema tome ne će se ni kod takva opterećenja 
konstrukcija nalaziti u stanju, kojim bi se osjetno 
približila slomu. 

Međutim, treba imati u vidu, da je takvo jednoliko 
opterećenje kupole bitno povoljnije od jednostranog 
opterećenja isto takva intenziteta, ali veličina toga 
tereta odnosi se na Sloveniju, pa njena primjena na 
okolnosti u Zagrebu može stvarno imati samo orijen- 
taciono značenje. 


4.2 Pokretna opterećenja 


Kod ispitivanja gotove kupole istražen je utje- 
caj što ga može izvršiti grupa ljudi na krovu. To 
opterećenje može nastati prilikom čišćenja snijega 
ili kakvih popravaka na konstrukciji ili pokrovu 
kupole. 

Prilikom toga ispitivanja grupe su ljudi bile 
koncentrirane na jednom mjestu na površini od 
kojih 6 qm. Prema programu grupe su se premje- 
štale po paralelama, koje leže pri vijencu, u četvr- 
tini raspona (kod točke »C«) i pri tjemenu kupole. 
Veličina opterećenja iznosila je 24 čovjeka ili cea 
1800 kg. 


pri tjemenu 
kod »C« 
pri peti 


maks. 9 kg/qcm, 
maks. 36 kg/qcm, 
maks. 16 kg/qcm. 


U prstenastoj oplati izmjereni 


su ovi naponi: 


kod »C« maks. 52 kg/qcm, 

pri peti maks. 20 kg/qcm. 


Mjerenja deformacija pokazala su, da su kruta 
rebra nosila otprilike kao grede na rasponu između 
vijenca i tjemena. Uslijed djelovanja oplata bila 
su i susjedna rebra prisiljena da sudjeluju kod 
opterećenja. 

U ukupnom ponašanju konstrukcije kupole 
opterećenje je toliko maleno, da nije došlo do 
izražaja. 


5 — Zaključno 

Iz sprijeda izloženog vidimo, da su materijali, 
od kojih je izgrađena kupola, kao i radovi prilikom 
izvađanja ispitani u iscrpnom opsegu, potrebnom 
za dobivanje uvida u kvalitet izvedene konstruk- 
cije. Za samo ispitivanje gotove konstrukcije sa- 
stavljen je prethodno program, koji je u cijelosti 
ispunjen. 

Prilikom iskorišćenja dobivenih rezultata rad 
se ograničio na podatke, koji daju uvida u sigur- 
nost konstrukcije. 

Treba naglasiti, da prilikom ispitivanja gotove 
kupole nigdje ni jednog časa nije dolazila u pita- 
nje nosivost konstrukcije u okviru onih optereće- 
nja i stanja, na koja po propisima nailazimo u eks- 
ploataciji. Stanja, u kojima se konstrukcija posve 
približuje slomu, nisu predmet ove rasprave. Prak- 
tično nije bilo ni moguće ovu konstrukciju pro- 
stornog tipa dovesti u stanje, kojim bi se to 
postiglo. 


Tonković: Ispitivanje kupole brodarskog instituta GRAĐEVINAR 

Kod ocjene veličina kao što su: točnost izvede- 
nih oblika, monolitnost konstrukcije, pa i veličine 
vertikalnih progibanja, moramo se osloniti na ono 
što se po praktičnoj ocjeni još može smatrati ma- 
lenim, zadovoljavajućim ili suviše velikim. 

Za ocjenjivanja konstrukcije izvedene od drve- 
ta nisu usto dovoljni samo rezultati, koje daju 
ispitivanja izvršena u stanovitom trenu na novoj 
gotovoj konstrukciji. Drvene konstrukcije brzo 
stare; okolnosti, koje smo imali u novoj konstruk- 
ciji, doskora će biti izmijenjene zbog pojave sve 
većih deformacija u spojevima, promjene svojstava 
drveta te zdravosti drveta i hr danja metalnih dije- 
lova. Stoga treba imati u vidu, da se provedena 
ispitivanja i zaključci, koji se iz njih mogu izvesti, 


odnose na konstrukciju kakova je postojala u vri- 
jeme kada su se ispitivanja provodila. Kako će se 
dugo ta stanja održati, ovisi o mnogo čemu, a u 
prvom redu o zaštitnim mjerama, koje treba osi- 
gurati za čitavo vrijeme trajanja objekta. Zato je 
potrebno redovito pregledavati konstrukciju i kon- 
trolirati one osnovne podatke, o kojima je sprijeda 
bilo govora, da bi se pravodobno mogle sanirati 
štetne pojave i konstrukcija održati u ispravnom 
stanju kroz dugi niz decenija. 

Time završavamo ova dosta opsežna izlaganja 
o drvenoj kupoli Brodarskog instituta u Zagrebu 
sa željom, da bi to bio poticaj za daljnju primjenu 
izvanrednog materijala za visokokvalitetne inže- 
njerske konstrukcije naše »plemenite« hrastovine. 


STAMBENA IZGRADNJA U BEČU 

(S ekskurzije DGIT-a u Austriji) 

Ing. Lida Zlatić, Zagreb 


Za vrijeme Austrougarske monarhije bio je 
priliv stanovnika u Beč — glavni grad mnogo- 
milij unske države — veoma velik, tako da je stal- 
no nedostajalo stanova. To su tada iskorištavali 
vlasnici zemljišta, pa su iz spekulativnih razloga 
gradili masovne stanove bez i najmanjeg konfora. 
Gustoća stanovništva u pojedinim dijelovima Beča 
popela se na taj način do 2000 stanovnika na 
hektar. Građevinske parcele mogle su se izgrađi- 


ni predsoblja, ni zahoda, ni vode u stanu. U ta- 
kvim stanovima još i danas stanuje po 7 osoba. 
Srednje velikih stanova ima ll°/o, a velikih stanova 
6 %>. 

Raspadom Austrougarske 1918. g. postao je Beč 
glavni grad male državice s veoma teškom eko- 
nomskom problematikom. Po dolasku socijalista na 
upravu države i glavnog grada razrađeni su opsež- 
ni planovi o t. zv. socijalnim stanovima. Bečka 



Stambena četvrt 


Svjetlarnik 


Hodnik sa zajedničkim vodovodom 






vati do 85°/o, a samo 15°/o trebalo je ostaviti slo- 
bodnim za dvorišta (svjetlarnike). Zbog takvih 
prilika još i sada 83%> svih bečkih stanova čine 
mali stanovi s prosječnom površinom od 35 m 2 , 
koji se obično sastoje od sobe i kuhinje, a nemaju 


općina izgradila je u periodu od 1923 — 1934 godine 
63 071 stan. Ti se stanovi više nisu gradili iz spe- 
kulativnih razloga, ni stihijski, nego po točno odre- 
đenom planu, koji je bazirao na ovim osnovnim 
principima: 

Najamne kućerine 


a) gradnja stanova ne može biti izvor zarade 
i rente, 

b) izgrađenost parcele treba reducirati od 85°/o 
na 30°/o, 

c) svaki stan mora imati vlastiti zahod, vodu, 
plin, elektriku, a sve stambene prostorije moraju 
imati mogućnost direktnog zračenja i osvjetljenja, 

d) prosječna površina stana treba da bude oko 
40 m 2 , 

e) osim stanova izgrađuju se sve potrebne soci- 
jalne ustanove (dječji vrtići, savjetovališta za maj- 
ke, školske zubne ambulante, centralne praonice 
rublja, javna kupališta i t. d.). 


Obnova je uglavnom uspješno završena, i to 
tako, da su do decembra 1952 god. tri petine svih 
bombardiranih stanova bile obnovljene, a štete na 
cestama i komunalnim instalacijama potpuno 
uklonjene. 

Planiranje novogradnja bilo je mnogo složenije. 
Ubrzo poslije Drugog svjetskog rata postavljena 
je opća linija izgradnje s ovim osnovnim princi- 
pima: smanjiti gustoću stanovnika na 400 — 500 po 
ha, odijeliti površine grada po namjeni, uklopiti 
grad u regionalni plan, osigurati zelene površine i 
graditi komfornije stanove. Na taj se način nije 
vodilo računa samo o suvremenom rješavanju pi- 
tanja stanova i stambenih blokova, nego se pristu- 
pilo rješavanju problema, koji zahvaćaju čitav 
grad. 

Programatske osnove te izgradnje poznate su 
pod nazivom »program od 8 točaka soci- 
jalne gradske izgradnje u Beč u.« 

Zbog interesantposti donosimo taj program u 
cijelosti: 

»1. Stambena struktura našeg grada 
je pogrešna i mora se iz temelja 
promijeniti. 

Tri četvrtine naših stanova su mali i najmanji 
stanovi — mnogi od njih bez predsoblja, vode, 
zahoda, svijetla, zraka i sunca. Tu treba teme- 
ljito pomoći. Socijalna izgradnja stanova mora 
se razviti u socijalnu izgradnju grada. 



Stambeni blokovi iz perioda 1923 — 1934 


Za vrijeme diktature od 1934 — 1944 g. gradi se 
malo stambenih i komunalnih objekata. Pri kraju 
rata 1944/45 bombardiranjem su porušeni pojedini 
kvartovi i pojedine zgrade na teritoriju Beča. Na- 
stao je nov problem: s jedne je strane bilo premalo 
porušeno, da bi se moglo prići potpuno novoj iz- 
gradnji pojedinih četvrti, a s druge je strane bilo 
previše porušeno, da bi se mogli obnoviti samo 
pojedini porušeni objekti. Ukupno je za vrijeme 
rata porušeno i onesposobljeno za upotrebu oko 
100.000 stanova. 

U takvoj situaciji morao je grad Beč nakon rata 
rješavati veoma složene probleme stambene izgrad- 
nje, koji su se sastojali u planiranju obnove, pla- 
niranju novogradnja i rješavanju problema asa- 
nacije. 


2. Radna mjesta našeg stanovništva 
moraju se sve više premještati na 
najsvrsishodnije dijelove grad- 
skog područja. 

Treba težiti da dođe do sistematskog odjeljiva- 
nja industrijskih i stambenih četvrti; nove in- 
dustrije treba da ubuduće nastaju samo u indu- 
strijskim zonama; stare industrije treba po mo- 
gućnosti što prije premjestiti. Naročitu pažnju 
valja posvetiti uređenju lučkog područja. 

3. Pregusta izgradnja u izvjesnim 
gradskim područjima mora se 
smanjiti i grad planski razrije- 
di ti, 

Unutar grada valja stvoriti nove zelene po- 
vršine i slobodne prostore za igru, sport i 
odmor; pregusto izgrađena područja ne moraju 
ubuduće bezuvjetno ostati građevna zemljišta. 

4. Naš grad mora se proširiti novim 
manj.im gradovima. 

U njima treba podignuti sve privredne, kul- 
turne i socijalne ustanove i najmodernija radna 
mjesta; program stambene izgradnje i premje- 
štanje industrije treba uključiti u taj razvitak. 

5. Grad mora provoditi aktivnu ze- 
mljišnu politiku. 

Komunalna zemljišna politika mora omogućiti 
osnivanje velikih zaokruženih četvrti, koja od- 
govaraju najnovijim tekovinama izgradnje gra- 
dova. 

6. Pojas šuma i livada valja bez- 
uvjetno održati. 

Divlja naselja moraju se sanirati. Ona su često 
samo prikrita naselja bijede koja zbog neeko- 
nomičnosti njihovog priključivanja uzrokuju 
stalno velike privredne gubitke: uređen grad 
ne smije imati neuređenu izgradnju! 

Slobodne površine u pojasu šuma i livada, 
važne za odmor građana, ne smiju im se nedo- 
zvoljenom izgradnjom oduzeti. 

Mi gledamo u detaljnoj razradi bečkih zaštitnih 
propisa za zaštitu Bečke šume i dunavskih 
livada jednu od naših najvažnijih zadaća u 
izgradnji grada. 

7. Probleme prometa našeg grada ri- 
ješiti prema najnovijim spozna- 
jama nauke o prometu. 

Promet u Beču ne smije postati sam sebi 
svrhom. Uz najveću sigurnost vožnje treba za 
sve vrste saobraćaja osigurati jednakomjeran 
tok, a svim učesnicima prometa po mogućnosti 
najveću brzinu. 

8. Mi želimo zamisao nacionalnog 
plana odgovarajućim mjerama 
ostvariti na području našeg gra- 
d a tako, da što svrsishodnije i bolje iskori- 
stimo njegovo zemljište. 

Navedenih 8 točaka su naši najvažniji planski 
ciljevi u narednim desecima godina, da bi Beč 
učinili zdravijim, boljim i ljepšim.« 

Prema tim principima izgrađeno je do 31. III. 
1958. g. na 92 razna gradilišta 46 989 novih stanova, 
a 10 013 stanova nalazilo se u izgradnji. Prosječno 
se godišnje izgradilo 5000 stanova. Ti stanovi po- 
kazuju znatan napredak prema predratnoj iz- 
gradnji. 

Prosječna površina stana je 54 m 2 , mjesto grad- 
nja u blokovima gradi se u slobodnim nizovima, 
mjesto superblokova grade se manji tipovi zgrada. 
Na mnogim se mjestima grade stambene zajednice 
ili t. zv. »susjedstva« s miješanim tipovima zgrada, 
t. j. stambeni blokovi izmiješani su sa zelenim 
površinama, s obiteljskim kućama u vrtovima do 
200 m 2 , ili s dvokatnicama i trokatnicama, uz koje 
su prizemnice za stare parove. 


Iskorištavaju se slobodni prostori u gradu, jer 
je to jeftinije nego otvaranje potpuno novih povr- 
šina. Gradnja novih naselja predviđena je tek u 
budućnosti. 

Pri gradnji stanova upotrebljavaju se strogo 
tipizirani elementi koji, međutim, omogućuju velik 
broj varijacija. 

Svaki stan ima plinski štednjak, elektriku i 
tekuću hladnu i toplu vodu. Mjesto da se grade 
javna kupališta, svaki stan dobiva svoju kupaonicu 
ili prostoriju za tuš. Grije se s individualnim pe- 
ćima; centralno grijanje zasada nije predviđeno. 
Liftova nema, ali u zgradama sa više od 4 kata 
ostavljeno je okno za lift. Raspored stanova po 
veličini vidi se iz ove tabele. 

SOCIJALNI STAMBENI PROGRAM 
GRADA BEČA 

(Tipovi, veličine i procentualni udio) 


Tip 

Prostorije 

Površina 

Postotak 

A 

KN, 

SPB 

P, KP + WC 

26,0 m 2 

10% 

Bi 

KH, I 

SPB 

>, KP, WC, IZ 

36,5 m 2 

10% 


B 


SB — SP 

KH, P, KP, WC, IZ 


51,5 m 2 


35°/« 


c 


SB — SP — SD 

KH, P, KP, WC, IZ 


63,0 m 2 


35°/o 


D 


SB — SP — 2SD 


KH, P, KP, WC, IZ ili 
1 SD + 1 SR 


76,5 m 2 10°/o 


Prosječna površina 54,0 m 2 


KH 

— kuhinja 

SPB — 

soba za boravak 

KP 

— kupaonica 


i spavanje 

IZ 

— izba 

SB — 

soba za boravak 

P 

— predsoblje 

SP — 

spavaonica 

KN 

— niša za kuhanje 

SD — 

dječja soba 

WC 

— zahod 

SR — 

soba za rad 


TIP A 26,00 m 2 TIP Bi 36,50 m 2 

TIP B 


51,50 m ž 



TIP C 63,00 m 2 TIP D 


76,50 m 2 




35% stanova 


10% stanova 


Tipski tlocrti stanova 


Na cca 25 stanova dolazi po jedna mehanizi- 
rana praonica rublja s mašinom za pranje, centri- 
fugom i sušionicom. 

Stanarina u novim stanovima određuje se na 
ovaj način: za 1 m 2 — 1 š za održavanje (ateljei 
1,50 š, dućani 2, — š, za mansarde s kosim krovom 
20% manje) (1 šiling = 25.— din)); usto dolazi 
0,25 š za porez, 0,47 š za komunalne usluge, 0,45 š 
za mehaniziranu praonicu rublja (odnosno 0,18 š 
za malu praonicu). Tako se dobiva ukupna stana- 
rina (sa svim pristojbama) od 2,17 š (54, — din) po 
m 2 , ili za prosječan stan od 54 m 2 iznosi stanarina 
117 šilinga (3000. — din). 


UDIO GRAĐEVINSKIH TROŠKOVA U BUDŽETU 
GRADA BEGA 

Velike kolone: Ukupni budžet grada Beča 
Crne kolone: Izdaci za izgradnju socijalnih stanova 
Iznad crnih kolona: Izdaci za građevinske radove 
bez stambene izgradnje 

Ispod crnih kolona: Zajmovi građanima za gradnju stanova 


Raspodjelu stanova vrši općina Beč, i to tako, 
da se u prvom redu uzimaju u obzir prilike, u ko- 
jima žive podnosioci molbi za stan, pa oni, kojima 
je stan potrebniji, dolaze prije na red. Tokom 1957. 
god. 52% stanova dobili su radnici, a ostalo na- 
mještenici i drugi građani. 

Gradska općina vrši finansiranje stambene iz- 
gradnje iz svog budžeta. U god. 1957. na gradnju 
stanova utrošeno je 11,6% ukupnog gradskog bu- 
džeta. Pored toga općina daje pojedinim građa- 
nima dopunska sredstva za gradnju stanova u vidu 
zajmova. 

Prosječno koštanje jednog stana: 1 m 3 ograđe- 
nog prostora — 390 — 400 š, 1 m 2 stambene povr- 
šine — 2000 š. Prosječna cijena jednog stana od 
54 m 2 je 100.000 š (2,500.000.— din). 

Istodobno s planiranjem stanova planira se 
mreža socijalnih ustanova i zgrade za sitni obrt. 
Od 1945. do februara 1958. g. izgrađeno je 28 novih 
obdaništa, a 12 se nalazilo u gradnji. (Čitav grad 
je ukupno imao u pogonu 161 obdanište). U isto je 
vrijeme izgrađeno 18 novih škola sa 201 odjele- 
njem i 11 školskih paviljona s 31 odjelenjem. 

Izgrađuju se igrališta, sportski objekti (veliki 
stadion, palača sportova), kupališta. Na jednom je 
otoku Dunava izgrađeno novo, vrlo moderno ku- 
palište »Gansehaufel«, sa 1,2 km dugom plažom 
za 35 000 ljudi. 



Kupalište »Gansehaufel« 

Jedan od najvećih problema za grad Beč čini 
onaj veliki dio postojećih stanova, koji, kao što 
smo već naprijed spomenuli, ne odgovara ni naj- 
minimalnijim higijenskim uslovima. Taj se pro- 
blem rješava planskim asanacijama, i to tako, da 
se određuju pojedine četvrti, u kojima će se asana- 
cije izvršiti. U tim se četvrtima ruše do temelja 
pojedine kuće ili blokovi kuća i izgrađuju nova 
naselja po principima, po kojima se podižu nove 
stambene četvrti. Detaljnim izmjerama i analiza- 
ma današnjeg stanja došlo se do zaključka da je 
asanacija potrebna u 60 gradskih četvrti sa 230 000 

Tlocrt naselja »Hugo Breitner-Hof« 

1 Ambulanta — 2 Domovi za starce — 2 Remiza — 4 Dječja obdaništa — L Dućani — H Radionice 



Hugo Breitner-Hof 


stanova; od toga 26 četvrti imaju preko 50°/o sta- 
nova, koji higijenski ne zadovoljavaju. U nekim 
je četvrtima takva asanacija već u toku, kao na pr. 
u Alt-Erdbergu, s izgradnjom 900 novih stanova. 

Ima nekoliko rješenja, prema kojima se grade 
nova naselja odnosno vrše asanacije starih četvrti. 
Takva se rješenja razlikuju po veličini naselja, po 
veličini zgrada u naselju i po načinu same iz- 
gradnje. 

Postoje velika naselja, kao na pr. »Hugo 
Breitner-Hof«. To naselje ima ukupnu površinu 
od 190 841 m 2 , izgrađenu površinu od 29 825 m 2 , sa 
1521 stanom. U naselju je sektorska ambulanta 
sa 2 liječnika, gradska knjižnica, jedan dječji vrtić 
i jedno obdanište, naselje za starce s 24 stana, 12 
obrtničkih radnja i 29 dućana. 

Velika naselja koja se sastoje od kuća na 5 — 6 
katova, prilično gusto postavljenih, s malim zele- 



Velika naselja 

nim plohama nisu idealno rješenje. Međutim takva 
izgradnja je najjeftinija, pa se u Beču mnogo pri- 
mijenjuje, da bi se što prije i sa što manje sred- 
stava ublažila jaka stambena kriza. 

Jedno od rješenja izgradnje naselja su stam- 
beni blokovi, kao na pr. »Steinitzhof«. Ukupna po- 
vršina mu je 17 679 m ž , izgrađena površina 4 162 
m 2 , sa 265 stana. Od socijalnih ustanova naselje 
ima nastambu za starce sa 14 stanova, a od javnih 
zgrada jedno radničko sveučilište i jedan dućan. 

Rješenje, koje se prilično razlikuje od zatvore- 
nog stambenog bloka, jest t. zv. izgradnja u otvo- 
renim nizovima. Tim sistemom nestaju zatvorene 
ulične fronte, a neizgrađene slobodne površine, 
koje su prije služile kao dvorišta pojedinih kuća, 
postaju javno dobro. Redovi kuća postavljaju se 
okomito na smjer ulice. Između pojedinih redova 
su prilično široki međuprostori koji se uređuju kao 
vrtovi i djeluju poput širokih zelenih ulica. Takva 
izgradnja razbija monotoniju i dobiva se dojam da 
je grad smješten u vrtovima. 

Prema periferiji grada podižu se srednja i mala 
naselja u kojima su zgrade manje. 

Pored navedenih tipova naselja, grade se mje- 
stimice i uzorna naselja koja po veličini približno 

Tlocrt naselja »Steinitzhof« 
1 Radničko sveučilište — 2 Domovi za 
L Dućani 




Razna rješenja srednjih i malih naselja 

Tlocrt naselja »Per Albin Hansson« 

1 Dječja obdaništa — 2 Osnovna škola — 3 Dom kulture — 4 Policija — 5 Gostionica — 6 Ekspozitura 

osnovne škole — G Garaže — L Dućani 



Trgovački centar , osnovna škola, dječje igralište, dječji vrtić, ambulanta i narodni dom naselja »Per Albin 

Hansson« 



Br. 2. god. XI-1959 


Zlatić: Stambena izgradnja u Beču 


51 


odgovaraju našim mikroraj onima. Jedno od naj- 
uspjelijih je »Per Albin Hansson naselje«. To na- 
selje građeno je 1947. — 1951., a prošireno 1954. — 
1955. god. Ukupna površina mu je 279 694 m 2 , a 
izgrađena površina 44 162 m 2 sa 1032 stana. Od 
javnih ustanova ima školu sa 16 učionica, dječji 
vrtić, dom kulture i ambulantu s jednim liječni- 
kom. Nadalje ima 9 dućana, 1 garažu sa 7 boksova, 
2 radionice, jednu gostionicu i policijsku stanicu. 
Ovo se naselje nalazi na južnom rubu grada, koji 
je predviđen kao dio rekreacionog područja, pa 
se okolina naselja pošumljuje. Od svih novih stam- 
benih naselja »Per Albin Hansson«-naselje naj- 
bolje izražava nastojanja grada Beča da ne gradi 
radi reprezentacije, nego da živom čovjeku stvori 
zdravu okolinu za život. 



Naselje »Per Albin Hansson< 





Dvokatnica na periferiji ^ Nastamba za stare ljude na periferiji Niz višespratnih kuća sa garažama 


Pri stambenoj izgradnji u Beču strogo se vodi 
računa o tome, da se gradi što veći broj stanova 
sa što manje finansijskih sredstava. Zbog toga se 


veoma mnogo viđaju jednostavne i jeftine fasade 
i veoma jeftina unutratrašnja rješenja. 


AKUMULACIONE BRANE NA NILU 

(Utisci s puta po Egiptu) 

Dr. Ing. Ervin Nonveiller, Zagreb 


Nil, najdulja rijeka na svijetu, već je u pra- 
davno vrijeme bio kolijevka jedne velike civiliza- 
cije i podloga za bogatstvo i moć Egipta. Za vri- 
jeme poplave on je taložio velike količine plodnog 
mulja, koji je, uz pogodnu klimu, osiguravao velike 
poljoprivredne prinose na tlu, koje bi inače bilo ne- 
plodno i pusto. Umjetnost navodnjavanja tla bila 
je temelj privrednog života Egipćana. Oni su već 
davno prije naše ere bili riješili i pitanje akumuli- 
ran ja vode za natapanje u vrijeme niske vode Nila. 
U tu svrhu gradio je faraon Amenemhet III. 1800 g. 
p. n. e. uređaje za sprečavanje oticanja poplavne 
vode iz prirodne depresije kod jezera Moeris u 
Fayoum-u. Tako akumulirana voda ispuštala se iz 
te doline pomoću zapomica za vrijeme ljetne suše. 
Postepeno dizanje tla zbog taloženja mulja, pra- 
ćeno produbljivanjem korita Nila, uvjetovalo je 


promjenu tako stvorene ravnoteže iskorištenja 
vode. Uređaji za akumuliranje i za natapanje 
pomalo su propadali, a veći dio u staro doba plodne 
doline ponovno se pretvorio u pustinju. 

Stalan porast stanovništva iziskivao je i sve 
intenzivnije iskorištavanje raspoloživih plodnih 
površina, a sve nove obradive površine morale su 
se privoditi upotrebi. Tako je u novije vrijeme 
ponovno rasla potreba vode za natapanje u vrijeme 
ljetne suše, pa je krajem prošlog vijeka tražena 
mogućnost, da se na Nilu akumulacijom na pogod- 
nom mjestu osigura voda za razvoj poljoprivrede. 
Građenjem brana na srednjem i donjem toku Nila 
dignut je nivo rijeke i spriječeno nekontrolirano 
oticanje u Sredozemno more. Nil dobiva svu vodu 
koja dolazi u Egipat iz područja tropskih ekvatori- 
jalnih planina oko jezera Viktorija, Tana i Rudol- 

fova jezera; u samom Egiptu gotovo nikada nema 
kiše, pa na njegovu teritoriju nema dotoka u Nil, 
nego se protok smanjuje prema ušću; ponekad voda 
iz Nila uopće ne utiče u more. 



SI. 1 — Dijagram ukupnog protoka Nila kod Asvoana 
1. krivulja protoka , 2. prosječni protok 1870 — 1898 , 3. 
prosječni protok 1899 — 1953, 4. prosjek svih godina, 
5. protok u milijardama m 3 , 6. godine. 

Godišnje varijacije protoka Nila za posljednjih 
83 godine prikazane su na dijagramu, si. 1; eks- 
tremni godišnji protok kreće se između 139 mili- 
jardi m 3 1879. i 44 milijarde m 3 1913. U promatra- 
nom periodu pada srednji godišnji protok sa 110 
milijardi m 3 za prvih 28 godina na 84 milijarde za 
narednih 54 godine, pojava čiji uzroci još nisu 
potpuno objašnjeni. 

Godišnje varijacije vodostaja Nila i linija po- 
trebe vode za natapanje, imaju maksimum u razli- 
čito vrijeme, pa se bez akumuliranja vode ne može 
razviti uspješna poljoprivredna djelatnost. Nakon 
opsežnih studija odlučeno je da se sagradi gravi- 
taciona masivna brana kod prvog katarakta Nila 
kod Aswana. Tu je rijeka usječena u slojeve gra- 
nita, pa je tlo vrlo pogodno za fundiran je tako 
velike brane. 

Brana kod Aswana sagrađena je između 1898. 
i 1902. godine od lemljenog granita s cementnim 
malterom 1 : 4. Sagrađena je od onog istog ruži- 



Sl. 2 — Izisin hram kod Philae povremeno je potopljen 
u Asivanskom jezeru 


častog granita, koji je još u vrijeme faraona služio 
za izradu veličanstvenih spomenika, kojima se još 
i danas divimo. Bilo je predviđeno, da se voda u 
jezeru uspori na kotu 114 m nad morem, da bi 
se dobila što veća sadržina. No konačni projekt 
izrađen je za uspor na koti 106 m, jer arheolozi 
nisu pristali, da se potopi poznati stari egipatski 
hram kod Philae (File) (si. 2). ‘ 



SI. 3 — Poprečni presjek hrane kod Asvoana 
s nadvišenjima 


Poprečni presjek brane prikazan je na slici 3, a 
gotova brana na si. 4 i 5. Duljina brane iznosi 1890 m 
i ima 180 otvora za ispuštanje vode. Sagrađena je 
kao masivni blok bez poprečnih dilatacioinih fuga. 
Nakon što je za vrijeme poplave prvi put pu- 
štena voda kroz otvore u brani, nastala je veoma 
jaka erozija slabijih površinskih slojeva granita, 
pa se dno moralo naknadno pojačati kamenom 



SI. 4 — Pogled na hranu kod Asvoana prije nadvišenja 

SI. 5 — Pogled na branu kod Aswana nakon drugog 
nadvišenja 

oblogom. Uslijed promjene temperature zimi i ljeti 
pojavila se na gornjem dijelu brane 81 pukotina 
širine između 1 i 2 mm, maksimalna promjena du- 
ljine brane na visini krune uslijed temperaturnih 
razlika iznosi ukupno 93 mm. 

Nakon dovršenja brane na došla je serija sušnih 
godina, pa se uskoro počela proučavati mogućnost 
njenog povišenja. Prvi put brana je povišena već 
od 1908. do 1912. godine, kad je kruna brane dig- 
nuta na kotu 114 m n. m. Presjek brane pojačan 
je dodatnim zidom na nizvodnoj strani. Između 
starog i novog dijela presjeka ostavljena je fuga 
15 cm širine, a kosi kameni zid poduprt je mno- 
štvom željeznih šipaka. Ta je fuga injektirana 
cementnim malterom tek dvije godine nakon do- 
vršenja radova, kako bi se spriječila parazitna 
naprezanja između starog i novog dijela brane i 
omogućilo zajedničko statičko djelovanje cijelog 
presjeka. Kasnija kontrolna mjerenja su pokazala, 
da je to u cjelini i postignuto. 

Prije dizanja nivoa jezera na novu kotu pojačani 
su i rekonstruirani temelji hrama kod Philae, pa su 
i arheolozi privolili, da se taj vrijedni spomenik 
stare egipatske kulture povremeno potopi. 

Drugi je put brana povišena 1928. godine na 
kotu krune 123 m n. m. Tako je zapremnina aku- 
mulacije povećana s prvobitnih 1.000 hm 3 najprije 
na 2.000 hm 3 i konačno na 5.000 hm 3 (1 hm 3 = 1 
milion m 3 ). Drugo povišenje izvršeno je na nešto 
neobičan način. Nizvodna strana brane opterećena 
je pilastrima između otvora za ispuštanje vode 
(si. 3, 4 i 5), a vertikalni dio je dozidan. Na dodirnim 
plohama tih pilastara s nizvodnim licem zida izra- 
đena je klizna fuga vrlo skupe izvedbe — pomoću 
ploča od nehrđajućeg čelika — da bi se tako svela 
na najmanju mjeru parazitna naprezanja, koja bi 
mogla izazvati pukotine u izmijenjenom ziđu 
brane. Tako izrađeni pilastri djeluju dakle samo 
kao gravitacioni dodatak prvobitnom profilu brane 
i ne prenose direktno dio tlaka vode na temeljno 
tlo. 

Tako je brana na Nilu kod Aswana ušla u histo- 
riju građevinarstva ne samo kao jedna od prvih 
velikih brana na svijetu, nego i kao jedan od rela- 
tivno rijetkih primjera naknadnog povisivanja 
brane. 


Bilo je projektirano i treće povišenje za 11 m. 
Taj je projekt međutim odbačen, jer bi se u tako 
stvorenom većem jezeru morale zadržavati i mutne 
vode u početku poplave, koje se sada propuštaju 
kroz branu, pa bi se korisni akumulacioni prostor 
ubrzo zamuljio i osjetno smanjio. 

Nakon 55 godina pogona ta velika brana danas 
pokazuje znakove starenja. Veoma meka i nešto 
kisela voda Nila prodire u fuge, ispire vapno iz 
maltera, koji postaje sve propusni ji i gubi čvrstoću. 
Istražna bušenja su osim toga pokazala, da na ne- 
kim potezima djeluje na temeljnu fugu uzgon 
znatno veći od predviđenog, što smanjuje stabil- 
nost brane. U vrijeme građenja brane nije još bila 
poznata tehnika injektiranja, pa ispod nje nije ne- 
propusna zavjesa. Interesantno je, da velika naslaga 
mulja ispred brane nije doprinijela zaptivanju 
temelja. 

Sada je u toku naknadno injektiranje zida i 
temelja brane sa dvostrukom svrhom, da se sma- 
njenjem propusnosti zida spriječi daljnje izluži- 
vanje maltera, i da se izradom injek tirane zavjese 
kroz gornje propusni je slojeve granitne stijene 
ispod temelja smanji uzgon. 

Uz lijevu obalu smještena je peterostepena pre- 
vodnica za plovidbu. Nešto dalje od brane tu je 
također smještena velika hidroelektrana, koja će 
uskoro biti dovršena. To će biti znatan izvor ener- 
gije za Egipat, koji inače nema većih prirodnih 
energetskih izvora. Građevne radove na toj hidro- 
elektrani izvode inozemna poduzeća. Na gradilištu 
radi pored savremene mehanizacije i veći broj do- 
maćih radnika na tradicionalan način, kojim se je 
radilo još u vrijeme faraona. 

Današnje mogućnosti iskorištenja i reguliranja 
vode Nila nisu više dovoljne za daljnji razvoj pri- 
vrede Egipta, pa se već dugo traže druga rješenja 
za ostvarenje jednog velikog akumulacionog basena 
za višegodišnje izravnanje. Time bi se izbjegle 
katastrofalne suše i poplave, koje su u više mahova 
poharale poljoprivredne kulture u Egiptu. Gra- 
đenje brana u području gdje Nil dobiva vodu, na 
velikim tropskim jezerima, nije u kompetenciji 
Egipta, koji' je najvitalnije zainteresiran za rje- 



Sl. 6 — Kod mjesta nove brane granitne stijene izbijaju 
na površinu kroz žuti pustinjski pijesak 

Sadd-el-Aali, Velika Brana, projektira se od 
1952. godine, kad je Hochtief i Dortmunder Union 
dobio nalog, da počne istraživanja i bušenja te da 
izradi odgovarajući projekt brane. Godine 1954. 
bili su gotovi projekti za veliku nasutu branu. Za 
uži izbor mjesta građenja prethodno je ispitan dulji 
potez Nila uzvodno od Aswana, gdje je njegovo 
korito duboko usječeno u granitne stijene, koje se 
na širokom području probijaju i kroz žuti pustinj- 
ski pijesak (si. 6 i 7). Nakon komparativnih stu- 
dija pala je odluka za profil, koji leži cca 6 km 
uzvodno od postojeće brane kod Aswana. Tu su na 
desnoj obali dvije duboko usječene poprečne do- 
line, koje su vrlo prikladne za smještanje ulaza i 
izlaza obilaznih tunela, kojima će za vrijeme grad- 
nje teći sva voda Nila (si. 8). 

Korito Nila tu se duboko usjeklo u temeljnu 
stijenu. Kasnije je taj usjek opet zasut aluvijalnim 
materijalom, koji danas tvori naslage šljunka, 
pijeska i glinovitih materijala debljine oko 200 m. 
Naslage su djelomično dosta propusne, kako se vidi 
na geološkom profilu si. 9. 




SI. 8 — Poprečni presjek i tlocrt nove brane Sadd-el-Aali 
1. injektirana zavjesa, 2 . pijesak, 3. nasip od kamena, 4. vibrirani nasip od pijeska, 5. vibrirana podloga, 
6. kontrolna galerija, 7. jezgra od gline, 8. glina s kamenom, vibrirana, 9. krupni pijesak, vibriran, 10. filtar, 

11. kamen, 12. glavna injektirana zavjesa. 



SI. 7 — Pogled s profila nove brane na sadašnje 
Asvoansko jezero 


šenju tog pitanja. Zato je tražena mogućnost rje- 
šenja na njegovu teritoriju, i nakon svestranih stu- 
dija našlo se mogućnosti za građenje jedne velike 
brane cca 6 km uzvodno od postojeće brane kod 
Aswana. 

Dva pitanja je trebalo podrobno ispitati: mjere 
za sprečavanje procjeđivanja ispod brane i regre- 
sivne erozije podloge, koja može izazvati mjesti- 
mični lom tla i dopušteno opterećenje tla. U slu- 
čaju Sadd-el-Aali skrupulozno se zahtijeva apso- 
lutna sigurnost objekta s obzirom na iznimno zna- 
čenje, koje voda ima za zemlju i s obzirom na to, 
da bi katastrofa na brani uništila cio Egipat. 

Nakon što su 1954. godine bili gotovi prvi pro- 
jekti obrazovala je Egipatska vlada komisiju, u 
koju su ušli poznati svjetski stručnjaci: K. Ter- 
zaghi, A. Coine, L. G. Straub, I. C. Steele i H. 


Prema našem mišljenju zahtjev, da se brana 
osigura od podviranja dvostrukom linijom odbrane, 
pretjerano poskupljuje branu, a ne daje odgovara- 
juću veću zaštitu. Kako se vidi iz si. 8, uzvodni 
nepropusni sag pokriven je relativno tankim slojem 
nasipa i može se oštetiti bombardiranjem, u kojem 
slučaju ostaje injektirana zavjesa kao jedina za- 
štita, pa ona mora biti apsolutno pouzdana. A ona 
to i može biti, što dokazuju mnoge uspješno izve- 
dene injektirane zavjese na drugim branama. Na- 
ročito je interesantna komparacija sa 130 m viso- 
kom branom Serre Pangon na rijeci Durance u 



Preuss, sa zadatkom da pregledaju predloženo rje- 
šenje i dadu mišljenja i sugestije za definitivni 
projekt brane. Ta je komisija posvetila veliku 
pažnju upravo pitanju temeljenja brane i sprječa- 
vanja procjeđivanja ispod nje. Svi su konzulenti, 
osim jednog, bili mišljenja, da branu treba snab- 
djeti dvostrukim uređajima za odbranu od podvi- 
ranja: nepropusni nasip na dnu korita uzvodno od 
jezgre za produljenje filtracionog puta s filterskim 
uređajima na niz vodnoj strani za sprečavanje izno- 
šenja sitnih čestica tla, kao prva linija odbrane i 
duboka injekciona zavjesa ispod jezgre koja za- 
tvara filtracione puteve kao druga linija odbrane. 
Za razliku od toga jedan je konzulent uporno za- 
stupao mišljenje, da filtracione puteve treba pot- 
puno presjeći izradom masivnog zida od betona, 
koji seže do čvrste stijene. 

Veliku pažnju posvetili su konzulenti i pitanju 
sigurnosti u slučaju bombardiranja iz zraka. Pred- 
ložili su izradu armiranog betonskog zida uz gornji 
dio jezgre, ali su preporučili i spušanje nivoa jezera 
na znatno nižu kotu u slučaju opasnosti. Konačni 
poprečni presjek, koji je rezultat kompilacije iz- 
među prvobitnog projekta i sugestija konzulenata, 
prikazan je na si. 8. 


Francuskoj, koja leži na sloju aluvijalnog šljunka 
dubine do 100 m. Tu je izrađena samo injektirana 
zavjesa kroz šljunak do čvrste stijene, debljine u 
gornjoj zoni oko 30 m, dok je za Sadd-el-Aali pred- 
viđena debljina od 65 m. Odbacivanjem horizon- 
talnog zastora moglo bi se uštediti oko 5 miliona 
m 3 nasipa, a i tuneli bi se mogli skratiti, što bi 
osjetno pojeftinilo cijeli objekt. 

Visina krune brane iznad maksimalne visine 
usporene vode i širina krune također su neobično 
velike. I to se opravdava strahom od eventualnih 
posljedica oštećenja objekta za vrijeme rata. Tako 
velik oprez razumljiv je, ako se uzme u obzir van- 
redno značenje, koje voda ima za privredu Egipta 
i za život u dolini Nila. Sigurno je, da će se ta 
pitanja još proučavati i da će se na kraju naći opti- 
malno rješenje, koje će uskladiti zahtjev za apso- 
lutnom sigurnošću s razumnom štednjom. 

Na lijevoj obali Nila smjestit će se hidroelek- 
trana sa 16 jedinica po 90.000 kW, koja će proizvo- 
diti prosječno oko 10 milijardi kWh godišnje. Na 
si. 10 vidimo budući izgled gotove brane prema 
viziji jednog umjetnika. 

Glavne količine radova dat će nam grubu sliku 
o veličini tog vanrednog zahvata: 

— iskop stijene iz obilaznih 
tunela 

— iskop stijene iz tunela za hi- 
droelektranu 

— nasip za branu i zagate 

— ukupni predviđeni troškovi 
građenja 


7 957 000 m 3 

9 115 000 m 3 
43 715 000 m 3 

110 000 000 E. L. 



SI. 10 — Umjetnička vizija nove brane 

Kroz posljednje tri godine izvršen je niz dalj- 
njih istraživanja i terenskih opita, da bi se dobili 
podaci za razradu konačnog projekta brane. Na 
dva mjesta pokusno je injektirana propusna pod- 
loga u koritu Nila ispod buduće brane. Injektiralo 
se sa splavi kroz skoro 60 m duboku usporenu vodu, 
i dokazano je, da se tim postupkom smanjuje pro- 
pusnost podloge na zadovoljavajuću mjeru. Zbije- 
nost pijeska ispod brane ispitana je mjerenjem pe- 
netracionog otpora, pa je ustanovljeno, da je pije- 
sak u podlozi dovoljno zbijen. Budući da će se 
veliki dio nasipa od pijeska izraditi nasipanjem u 
vodi, trebalo je naći najpogodniji način za njegovo 
zbijanje. Predložena su dva načina: vibriranje i 
potresan je nizom malih eksplozija. Ta su dva na- 
čina ispitana u jezeru uzvodno od mjesta predvi- 
đenog za građenje brane. Na si. 11 i 12 vide se 


SI. 11 — Splavi s uređajima za pokusno vibriranje 
podvodnog nasipa 


SI. 12 — Stup vibratora uronjen u podvodni nasip 

uređaji, koji su za tu svrhu dopremljeni na gradi- 
lište. Najprije je rahlo nasut pustinjski pijesak i 
ispitan je otpor penetraciji, koji se kretao između 
20 i 40 kg/cm 2 . Zatim je u taj nasip uranjan teški 
električni pervibrator, koji je kod izvlačenja vi- 
brirao nasip. Otpor penetraciji iznosio je nakon vi- 
briranja više od 300 kg/cm 2 , a otpor od 160 kg/cm 2 


SI. 13 — Početni radovi na novoj brani — bušenje za 
planiranje terena za kolonije i puteve 

smatra se zadovoljavajućim. Pokus zbijan ja eksplo- 
zijama dao je također zadovoljavajuću zbijenost, 
ali je ustanovljeno da je vibriranje ekonomičnije. 

Detaljno je ispitana i glina za jezgru brane i 
izvršen je pokus najboljeg načina njezinog zbijan ja. 

Građenje te velike brane izvršilo bi se na ovaj 
način: 

Najprije bi se sagradili obilazni tuneli kroz 
desnu obalu, zatim bi se u usporenoj vodi Aswan- 
skog jezera nasuli uzvodni i nizvodni zagat i tako 
skrenuo Nil kroz obilazine tunele. Sniženjem vodo- 
staja u Aswanskom jezeru osigurali bi se tako 
sagrađeni zagati od preplavljivan ja, a za regulaciju 
Nila služila bi i akumulacija stvorena pomoćnim 
zagatima za novu branu. U tako stvorenoj građev- 
noj jami normalno bi se dalje gradilo branu u 
suhome. 


Novo jezero iza brane Sadd-el-Aali imat će za- 
premninu od 130 milijardi m 3 , od čega mrtvi pro- 
stor iznosi oko 30 milijardi m 3 , što će biti dovoljno 
za deponiranje nanosa Nila kroz oko 500 godina.* 

Pripreme za gradnju Sadd-el-Aali već su u toku. 
Sagrađena je pristupna cesta do gradilišta i zapo- 
četo je građenje radne i stambene kolonije za rad- 
nike i stručnjake, koji će posvetiti desetak godina 
života ostvarenju tog gigantskog djela. 

Na temelju dosada prikupljenih podataka pri- 
premaju egipatski stručnjaci sada konačni projekt 
za građenje brane, koja treba da donese veće bla- 
gostanje i bolje uvjete života marljivim Egipća- 
nima u dolini vječnog Nila. Sadd-el-Aali nije naj- 
veća brana na svijetu, ali nema na svijetu drugog 
primjera, gdje život jedne cijele nacije potpuno 
zavisi samo o jednoj rijeci i o jednoj brani- 


TEHNIKA VIBRACIJE U CEHOSLOVAČKOM GRAĐEVINARSTVU 


Za vrijeme rata je u okupiranoj Čehosiovačkoj 
prestala svaka izgradnja, isto tako i uzdržavanje i 
obnavljanje zgrada. Stoga je nakon rata iskrsla 
hitna potreba da se izgradi industrija, neophodno 
potrebna za obnovu privrede, koja je čehoslovačko 
građevinarstvo postavila pred nove zadatke. Isto- 
dobno je nikla jednako hitna potreba izgradnje 
stanova, komunikacija, te brana i ostalih izvora 
energije. Da je građevinarstvo ostalo pri starim 
metodama, ne bi se mogli ispuniti ti zadaci u krat- 
kom roku, s obzirom na nestašicu materijala i 
radne snage. Zato je trebalo da se u građevinar- 
stvu provede mehanizacija radova, da se ubrzano 
pronađu nove radne metode, nove konstrukcije, i 
odgovarajuća sredstva za mehanizaciju. Građevi- 
narstvo je moralo krenuti putem industrijalizacije 
s novom građevnom tipizacijom i organizacijom. 

Na tom putu je čehoslovačko građevinarstvo 
već godine 1946 našlo izvanrednu pomoć u novom 
mehanizacionom i tehnološkom sredstvu, to je 
tehnika vibracije, t. j. izazivanje i dirigiranje 
vibracionih sila, koje prouzrokuju cikličnost na- 
ponskog stanja i proces preoblikovanja u građev- 
nim materijalima i dijelovima. 

Zahvaljujući toj tehnici, povećao se kvalitet 
proizvoda i nroduktivnost rada, postignuta je 
ušteda materijala i energije, a smanjio se utrošak 
radne snage i njezin napor. Vibracijom je posti- 
gnuta bolja kompaktnost betonske smjese u indu- 
strijskoj i ambulatnoj proizvodnji betonskih i 
željezobetonskih dijelova, a zatim i bolja površin- 
ska i dubinska kompaktnost raznih nasipa od 
zemlje i kamena. Vibracija je upotrebljena za sta- 
bilizaciju temelja zgrada i komunikacija, razdva- 
janje i premještanje zemlje i sipkih materija. 
Primijenjena je za spuštanje pilota i sonda, grad- 
nju i uzdržavanje šljunkastog ležaja željezničkih 
tračnica, za razvrstavanje, transport i racioniranje 
sipkih materija, fino mljevenje za aktivizaciju gra- 


đevnih materija i drugih radnih procesa u gra- 
đevnoj proizvodnji. U nekim granama vibraciona 
je tehnika dovela do razvoja novih oblika gra- 
đevne produkcije i njihovu industrijalizaciju. Za 
sve te radove proizvode se u Čehosiovačkoj osnovni 
vibracioni strojevi, vibratori, ponajviše s elektro- 
mehaničkim izazivanjem vibracije, na pogon 
elektromotorom. Stvoreni su i osnovni uvjeti 
za njihovu masovnu proizvodnju, koja je otpočela 
uskoro, nakon što je vibraciona tehnika bila uve- 
dena u građevinarstvu. S obzirom na razne pri- 
mjene, ti se strojevi proizvode u dvije skupine: 
kao površinski i dubinski vibratori različitih ti- 
pova. Svi se vibratori temelje na principu izazi- 
vanja vibracije rotacijom ekcentrične mase, koja 
izaziva vibraciju mase, s kojom je vibrator u do- 
diru. Površinski vibratori se proizvode u dvije 
; ~vedbe: s kružnom vibracijom i s usmierenom 
vibracijom (si. 1). Oni se najviše upotrebljavaju u 
proizvodnji betonskih i željezobetonskih dijelova, 
na gradilištima i u industrijskoj proizvodnji. Ve- 
ćinu proizvodnje industrijskih dijelova zasada čine 
manje prerađevine od lakog betona, koji se pro- 
izvode na vibroprešama s površinskim vibratorima, 
na pneumatski pogon. Priprema se konstrukcija 
stabilnih vibropreša na hidraulički pogon, zatim 
konstrukcija velikih elektromehaničkih vibropreša 
za proizvodnju prerađevina većih razmjera, nad 
čijom formom se pokreću vibratori, automatizirani 
elektronskim upravljanjem. Stalna težnja za po- 
većanjem ekonomičnosti montaže i kvaliteta izvo- 
đenih gradnji, te potreba uštede na vremenu, rad- 
noj snazi u industrijskoj proizvodnji i stambenoj 
izgradnji pri suvremenom razvoju velikih građev- 
no-montažnih strojeva (kranova i slično) uslovile 
su primjenu sve većih montažnih elemenata. Tvor- 
nička je proizvodnja elemenata gotovo posve me- 

* Za komparaciju navodimo, da je zapremnina je- 
zera Peruča na Cetini oko 0,5 milijarde m 3 . 

SI. 1. Površinski vibrator na električni pogon 


hanizirana, osobito pomoću velikih vibracionih 
strojeva, a to je od početka njihove proizvodnje 
malne posedmerostručilo produktivnost rada i 
srazmjerno snizilo cijenu proizvoda, kao i same 
gradnje. 

Razvijen je cio niz vibracionih proizvodnih 
strojeva za potrebe industrijsko-proizvodnih po- 
gona za masovnu proizvodnju velikih elemenata. 
To su različiti tipovi vibracionih strojeva, koji se 
već proizvode serijski, ili se uvodi njihova pro- 
izvodnja. Tu spada i veliki vibracioni stol sa 1600 
titraj a/min, sastavljen od četiri vibraciona stolca 
sa zajedničkim sinhroniziranim hodom njihove 
usmjerene vibracije po cijeloj zajedničkoj vibra- 




Sl. 3. Benzinski pervibrator 


cionoj ležaj noj površini od 18 m 2 , a cjelokupnom 
nosivošću od 10 tona, zatim strojevi s vibracionim 
cijevima za proizvodnju panela za stropove s 
olakšanim šupljinama, te vibracioni strojevi s po- 
vršinskom vibracijom pod pritiskom. 

Površinski vibratori omogućuju i ambulantnu 
proizvodnju velikih željeznobetonskih prerađevina, 
na primjer teških konstrukcionih dijelova pri grad- 
nji mostova i si. Beton se i u ostalim granama 
građevinarstva uglavnom ukrućuje pomoću vibra- 
tora, i to dubinskih, kojih glava za uronjavanje 
ima do 12 000 titraj a/min. U tu svrhu upotreblja- 
vaju se — prema vrsti radova — strojevi, kod 
kojih je pogonski elektromotor ili benzinski mo- 
tor spojen s jednom ili dvije vibracione glave 
pomoću elastičnog vratila (si. 2 i 3), zatim strojevi 
s motorom, ugrađenim u glavu za uronjavanje ili 



SI. 2. Električni pervibrator 


SI. 4. Valjak za nasip 


Br. 2. god. XI-1959 

strojevi s planetskim prevodom unutar glave. 
Takvi strojevi velike produktivnosti upotreblja- 
vaju se pojedinačno, ili u baterijama s polugom 
pomoću krana, osobito pri radu s velikim masama, 
pri gradnji betonskih dolinskih brana. Interesantna 
je konstrukcija vibracionog vrlo produktivnog te- 
škog stroja za takve radove, koji horizontalnom 
kružnom vibracijom svoje velike rebraste lopate 
stvara površinsko titranje i tjera kamen u beton- 
sku smjesu. Njegova primjena je vrlo ekonomična. 

Površinska vibracija i odgovarajući strojevi 
upotrebljavaju se u ČSR i na gradnjama cesta, že- 
ljeznica i aerodroma, u raznim mašinsko-konstruk- 
cionim sastavima, kao što su vibracioni batovi, na- 
bijači i valjci za zbijanje temelja i podloga nasipa 
(si. 4), finišeri (si. 5) i gladilice za izglađivanje 
prometnih ploha. Upotrebljavaju se za masovnu 
proizvodnju željezno-betonskih pragova, i za grad- 
nju i uzdržavanje šljunkastog ležaja na željznič- 
kim prugama. 

Vibraciona se tehnika primjenjuje za čitav niz 
drugih građevinskih radova, kao što su razvrsta- 
vanje šljunka i smrvljenog materijala, za vibra- 
ciono spuštanje pilota i sonda. Treba spomenuti 
i serijski izrađene konstrukcije vibracionih tran- 
sportera, vibratore za racioniranje, te vibracione 
mlinove za mljevenje građevnih materijala na mi- 
kronsku veličinu, kao i cio niz uređaja, koji se 


inasLemftih euloftilu 

STAMBENI PROBLEM I UVOĐENJE 
INDUSTRIJSKIH METODA U GRAĐEVINARSTVO 
U FRANCUSKOJ 

(Le Genie Civil, Pariz, mart 1958.) 

Časopis donosi izvod iz predavanja, koje je počet- 
kom 1958. g. kod preuzimanja dužnosti predsjednika 
Društva civilnih inženjera održao ing. E. Fougea o 
problemima stambene izgradnje u Francuskoj. 

Razlozi za nestašicu stanova u Francuskoj jesu ovi: 

— Od 1914. g. dalje bilo je građenje stanova nedo- 
voljno; u 1954. g. bilo je 3 400 000 stanova prenaseljeno. 
Prosječna starost zgrada u gradu iznosi 63 godine, a 
na selu preko 100 godina. Da bi se nadoknadio taj 
zaostatak, trebalo bi graditi 120 000 stanova godišnje. 

— Stanovništvo se povećava za 300 000 duša go- 
dišnje. Računa se da će porast u idućih nekoliko go- 
dina biti nešto manji, ali da će se od 1965. g. dalje 
opet povećavati. Porast stanovništva zahtijeva 75 000 
novih stanova godišnje. 

— U vezi s migracijom stanovništva sa sela u grad 
treba graditi 10 000 novih stanova na godinu. 

— Treba obnavljati postojeći stambeni fond, koji 
je vrlo zapušten, jer vlasnici nemaju sredstava za odr- 
žavanje. Sada u Francuskoj ima 13 400 000 stanova. 
Da bi se oni za 100 god. obnovili, treba godišnje gra- 
diti 130 000 stanova. 

U svemu bi trebalo kroz najmanje 30 godina gra- 
diti 340 000 stanova godišnje. Stvarno je izgrađeno u 
1954. g. 162 000 stanova, u 1955. g. 210 000 stanova, 
a u 1956. g. 237 000 stanova. 

Jednom anketom je utvrđeno, da bi više od 3 mili- 
juna porodica, koje su sada loše smještene željelo 
preseliti u bolje stanove i bilo voljno plaćati godišnju 
najamninu od 250 milijardi franaka umjesto 90 mili- 
jardi, koliko sada plaćaju. Današnja kriza stanova 


temelje na principu ekonomičnog iskorištenja vi- 
bracije. Ne zapostavlja se ni primjena vibracione 
tehnike za obranu građevnih materijala, konstruk- 
cija i građevina od štetnih upliva vibracije. 



SI. 5. Vibracioni finišer za betonske ceste 


Povećanje građevne proizvodnje izazvat će raz- 
voj novih mehaničkih i drugih tehničkih procesa. 
I upravo je zasluga vibracione tehnike u građe- 
vinarstvu, što daje podstrek novim težnjama i na- 
porima za usavršenjem. 


odvraća prema tome najmanje 150 milijardi franaka za 
utrošak u druge svrhe (većinom manje potrebne). Na 
taj način prosperiraju drugi sektori na račun građe- 
vinarstva. 

Glavna zapreka za građenje 340000 stanova na go- 
dinu financijskog je karaktera. Uz prosječnu cijenu 
od oko 2,5 milijuna franaka po stanu trebalo bi go- 
dišnje investirati 850 milijardi franaka. To ustvari nije 
suviše velika svota, ako se usporedi sa godišnjim do- 
hotkom Francuske od oko 16 000 do 18 000 milijardi 
franaka (mnoge zemlje, među njima i SAD, troše 5% 
od svog nacionalnog dohotka na gradnju stanova). 
Prema mišljenju predavača potrebna sredstva bi se 
mogla osigurati, ako bi se postepeno povećale stana- 
rine do ekonomske visine, ako bi se emitirao zajam 
za stambenu izgradnju i izdale obveznice, koje bi 
upisivačima osiguravale prednost kod dodjele novih 
stanova i najzad, ako bi se prihodi namijenjeni za 
stambenu izgradnju oslobodili dopunskih poreza. 

Što se tiče veličine stana, predavač je mišljenja, 
da bi u prvom redu trebalo graditi stanove sa 4 sobe, 
namijenjene porodicama sa više djece. 

Izbor tipova izgradnje ovisan je o konkretnim 
uslovima i raspoloživim sredstvima. Najskuplje je gra- 
đenje slobodno stojećih individualnih zgrada. Pred- 
nost građenja niskih zgrada u nizu, sa predvrtovima, 
jest u tom, da se one mogu izvoditi i režijski. Najeko- 
nomičniji su stanovi u zgradama sa 3 ili 4 sprata, 
smještenima posred zelenih površina, dok su zgrade 
sa još većim brojem spratova skupe u građenju i eks- 
ploataciji. 

U vezi s porastom stambene izgradnje od važnosti 
je pitanje kapaciteta građevinske operative. U Fran- 
cuskoj se sve teže osjeća nedostatak građevinskih rad- 
nika. Građevinski posao je težak, prljav, a radnici su 
izloženi nevremenu. Zato omladina odlazi u druge za- 


60 


Iz inozemnih časopisa 


GRAĐEVINAR 


nate; usprkos naporima zanatskih škola građevinske 
struke i imigraciji iz Italije opada broj građevinskih 
radnika i smanjuje se potencijal građevinske opera- 
tive, dok bi s obzirom na potrebe trebao da raste. To 
je jedan razlog više za uvođenje industrijskih metoda 
u građevinarstvu. 

Industrijaliziranje građenja implicira: propisivanje 
tipova i standarda, serijsku proizvodnju i znanstvenu 
organizaciju rada. 

Protiv tipizacije stanova i građevinskih elemenata 
dižu se često prigovori u ime umjetnosti. Predavač 
dokazuje na primjerima ulica Rivoli, Castiglione i t. d., 
da jednolikost nosi u sebi elemente ljepote. Podsjeća 
nadalje na iskustvo s masovnom izgradnjom jeftinih 
stanova u Parizu. Iako su projektantima bile ostavlje- 
ne slobodne ruke, zgrade mnogo podsjećaju jedna na 
drugu, a ne bi vrijeđalo ukus ni da su posve slične. 

Fabrička izrada građevinskih elemenata primje- 
njuje se u Francuskoj već blizu 40 godina. U prvo 
vrijeme su se proizvodili »laki« elementi, koji su se 
mogli ugrađivati pomoću standardne mehanizacije na 
tradicionalan način. Sada se zavodi fabrikacija teških 
elemenata, panoa, zidova i stropova (najčešće od armi- 
ranog betona), često s ugrađenom stolarijom i dijelom 
instalacija, za čiju su montažu potrebne teške dizalice 
(skupovi sanitarnih i sličnih instalacija predstavljaju 
pri tom zasebne elemente — elemente drugog reda). 
Gradilišta postaju mjesto, gdje se vrši samo montaža, 
i to s minimalnim brojem radnika i bez skela. Kod 
tog načina građenja od primarne je važnosti preciznost 
Izvedbe — tolerancije više ne smiju biti zidarske, već 
se moraju približiti strojarskim. U protivnom slučaju 
popravci, prilagođivanje i dotjerivanje smanjuju eko- 
nomičnost. Na širem području Pariza u pogonu je 
deset fabrika građevinskih elemenata, koje proizvode 
godišnje više od 10 000 stanova. Daljnje fabrike su u 
projektiranju. 

Za uspjeh fabričke proizvodnje neophodna je me- 
todska organizacija rada. Nužni su detaljni vremenski 
planovi za pojedine faze proizvodnje,, a postavljene 
rokove treba rigorozno održavati. Pristupni putevi i 
temelji zgrada treba sa sigurnošću da budu dovršeni 
prije početka montaže, da se ne bi remetio plan fa- 
bričke proizvodnje. Plan rada u fabrici treba da bude 
do potankosti razrađen, da bi se osiguralo puno isko- 
rištenje strojeva i ekipa. Plan transporta treba utvr- 


diti za svaku pojedinu vožnju, vodeći računa o tom, 
da s nijednim komadom ne treba rukovati dvaput. 

Predavač se nada da će, zahvaljujući industrijali- 
zaciji građenja, stambena situacija u Francuskoj biti u 
dosta kratkom roku opet normalna, ista kao 1914. god. 

B. P. 

IZLOŽBENA PALAČA NACIONALNOG CENTRA 
INDUSTRIJE I TEHNIKE U PARIZU 

(Le Genie Civil, august 1958. i Travaux, septembar 
1958.) 

U udaljenosti 3,5 km od zapadnih granica Pariza 
dovršava se građevina neobičnog oblika i vrlo velikih 
dimenzija (si. 1). Ona predstavlja najznačajniji objekt 
u skupu zgrada, koje će se podići za Nacionalni centar 
industrije i tehnike. U centru će biti smještene sve 
kolektivne institucije (tehničke organizacije naučna 
društva i t. d.), koje mogu da doprinesu razvoju indu- 
strije i povećanju produktivnosti. U njemu će se 
održavati izložbe, sastanci i kongresi. Izložbena palača 
namijenjena je u prvom redu priređivanju velikih 
tehničkih izložbi glavnih industrijskih grana Fran- 
cuske. 

Osnovne skice za izložbenu palaču izradili su arhi- 
tekti Camelot, de Mailly i Zehrfuss. Građevina je 
poprimila svoj definitivan oblik poslije opsežnih stu- 
dija i konzultacija, u kojima su sudjelovali i poznati 
stručnjaci Freyssinet i Pier Luigi Nervi. Razmatrana 
je bila konstrukcija svodova od čelika, od čelika i 
betona i od armiranog betona. Usvojena je treća alter- 
nativa (sa konstrukcijom od armiranog betona). 

Krov zgrade se sastoji iz tri poluobličasta svoda, 
koji prodiru jedan u drugog pod kutom od 120°, tako 
da presjeci kroz svodove okomiti na njihovu os čine 
tri glavna pročelja. Svodovi se upiru na tri oslonca, 
smještena u vrhovima istostraničnog trokuta sa stra- 
nicom dugom 218 m (si. 2). Svodovi imaju strelicu 
46,3 m. Paralelno sa tri glavna pročelja smještene su 
zgrade pravokutnog tlocrta sa 4 etaže (prizemlje i 3 
sorata) i krovnom terasom, koja takođe služi za izlo- 
žbene svrhe. Zgrade su jednim svojim dijelom uvu- 
čene pod svodove, a jednim dijelom izlaze iz trokutnog 
tlocrta zasvođenog krova. Teren je neravan i prilaz iz 
dviju ulica se nalazi na visini prizemlja tih zgrada 
(kota 49.501, a prilaz iz jedne ulice na razini drugog 
sorata (kota 61,50). 



SI. 1. Maketa izložbene palače 

Prema rješenju inž. Esquillon-a, svodovi imaju 
rebra, koja konvergiraju prema osloncima (si. 3). Ovo 
dopušta da se građenje svodova vrši u tri faze, šireći 
lepezu od sredine prema pročeljima zgrade (si. 4). Na 
taj način su skele, koje nose oplatu, 3 puta mogle biti 
upotrebljene. Da se cijeli svod gradio odjednom, tre- 
balo bi 800 km cijevi Mills, a ov&ko je bilo dovoljno 
280 km cijevi (si. 6). Svod se sastoji od dvostruke 



ljuske, što omogućuje da se mase rasporede na mjesta 
gdje su naponi najveći i da se osigura velika sigurnost 
protiv izvijanja. Prostor od 1,80 m između obiju lju- 
saka je prohodan i služi za smještaj instalacija i 
vršenje kontrole. Osim toga dvostruka ljuska osigu- 
rava i dobru termičku izolaciju. Između donje i gornje 
ljuske ugrađena su uzdužna i poprečna rebra od mon- 
tažnih elemenata od prednapregnutog betona (si. 3 i 5). 
Poprečna rebra u tjemenu triju svodova viša su nego 
ostala rebra (si. 1 i 3a). Ona u tlocrtu sačinjavaju tro- 
kraku zvijezdu, koja pridonosi ravnoteži trokutnih 
snopova, od kojih se sastoji krov. Kišnica s krova sli- 
jeva se po jarcima u gornjoj ljusci prema osloncima. 


Kod pljuskova će voda, koja se slijeva prema jednom 
osloncu svodova, tvoriti pravi potok sa oko 22 m 3 /min. 
Oslonci svodova su od betonskih blokova visokih 12 m, 
koji su fundirani na zdravom tlu. Svaki blok preuzima 
vertikalni teret od 6 000 t, tlak na tlo iznosi 8 kg/cm 2 . 
Horizontalne sile od svodova preuzimaju spone, koje 
imaju u vertikalnoj ravnini lomljen oblik, da ne bi 
smetale u prizemlju. Svaka spona preuzima silu od 
3 500 t. Vertikalnu reakciju prema gore, koja nastaje 
na mjestima lomova, preuzimaju kotve, koje su upu- 
štene u vapnenac na dubinu 13 m. 



Tri glavna pročelja (timpani) posve su ostaklena 
neuokvirenim pločama sekurit stakla (kao na automo- 
bilima). Njihova ukupna površina iznosi 10 000 m 2 , 
pa je realizacija staklenih površina ovih dimenzija 
predstavljala brojne probleme: kako preuzeti horizon- 
talnu silu od vjetra, kako svladati različite deforma- 
cije pročelja i svoda (pomici svodova u vertikalnom 
smjeru dosižu 50 cm), kako omogućiti čišćenje stakala 
i t. d. 



SI. 4. Tlocrt krova — prikaz napredovanja radova na 
izgradnji krova u 3 faze 

Srednji izložbeni prostor (pod svodom) ima dvije 
etaže. Donja etaža je na koti 49,50, a gornja na koti 
61.50 (slika 2). U sredini gornje etaže postoji šestero- 
kutni otvor sa dužinom stranice 36 m. Međuspratna 
konstrukcija, čija ukupna površina iznosi 11 020 m 2 , 



SI. 5. Pre fabricirani dijelovi za svođeni krov 

počiva na stupovima, koji su raspoređeni u vrhovima 
mreže istostraničnih trokuta sa stranicama dugim 
18 m (slike 2, 7, 8). Stupovi su visoki 10 m. Promjenlji- 
vog su presjeka: u gornjem dijelu kaneliranog, pri dnu 
okruglog sa promjerom 80 cm. Strop je dvostruk, sa 
šupljinom visine 1,80 m, koja je prohodna i u koju 



SI. 6. Izrada skele od čeličnih cijevi , koja će nositi 
oplatu za izradu svodova 


su smještene instalacije (svijetlo, grijanje). Gornja ploča 
stropa računata je na opterećenje od 1000 kg/m-*, a 
donja na 100 kg/m 2 . Glavne stropne grede, koje poči- 
vaju na stupovima, raspona su 18 m, visine 2,15 m i 
širine 0,24 m. U sredini raspona one imaju otvor dug 
5.40 i visok 1 m. Betonirane su na licu mjesta, a pove- 
zane su gredicama, čija visina u gornjoj ploči iznosi 
60 cm, a u donjoj 28 cm. Gredice su dvaju tipova: 
12 m duge, koje tvore zvijezdu sa 3 kraka i 6 m duge. 
Gredice čine trokutnu mrežu sa stranicama 6 m, u 
koju su smještene prefabricirane ploče. Ploče za gornji 
pod su 8 cm debele, a za donji 6 cm debele i teže 



SI. 7. Trokutast dvostruk strop — pogled odozgo za 
vrijeme građenja 


4,5 odnosno 3 t po komadu. Ploče su uokvirene tankim 
rebrom, koje s jedne strane služi kao ukrućenje ploča 
kod transporta, a s druge strane kao oplata za gredice 
i gornji i donji dio greda. Oplata srednjeg dijela greda 
je od azbestcementnih elemenata, koji tvore izgublje- 
nu oplatu. Strop je prednaprezan u smjeru triju stra- 
nica trokuta kabelima od 100 t, koji su smješteni u 


glavne grede, i to dva gore, dva dolje. Kabeli su ravni 
i nastavljaju se na cijelu dužinu stropa (najduži kabeli 
su dugački 144 m). Nad srednjim se stupovima, prema 
tome, ukršta 12 kabela. Napinjanje kabela vršilo se 
po postupku Boussiron, koji je dopuštao da se napi- 
njanje vrši parcijalno, dakle, strop dovršava poste- 
peno. Bili su predviđeni prsteni za nastavljanje ka- 
bela, pa je kod kabela dužine 144 m najprije bio 
napinjan parcijalno srednji dio dužine 44 m, a poste- 
peno su dodavani i napinjani krajnji dijelovi dužine 
50 m; najzad je definitivno napet cijeli kabel. Tako su 
se potpore stropa od čeličnih cijevi mogle upotrebiti 
po triput. 

Stropovi u uglovima zgrade (na slici broj 2 crtkani 
manje gusto) u ukupnoj površini od 3000 m 2 izrađeni 
su na tradicionalni način, betoniranjem na licu mjesta. 



SI. 8. Trokutast dvostruk strop — pogled odozdo 


Stropovi u višespratnim zgradama, koje su situira- 
ne paralelno sa 3 glavna pročelja, imaju ukupnu po- 
vršinu 52 000 mž i počivaju na cilindričnim stupovima, 
udaljenima 9 m u smjeru pročelja, a 12 do 13,50 m u 
okomitom smjeru. Računati su na opterećenje 500 
kg/m 2 . Stropovi se sastoje od prefabriciranih ploča 9 m 
dugih, 1,50 m širokih i 6 cm debelih, ukrućenih obru- 
bom visine 0,50 m. Grede su 50 cm široke i 1 m visoke, 
raspona 12 do 13,50 m. Ploče su povezane sa gredama 
betonom, ugrađenim na mjestu. 

Stupovi koji nose stropove fundirani su na buna- 
rima sistema Benoto promjera 1,40 m, visokim 6 m, 
koji imaju pri dnu proširenje promjera 2,40 m. Bunari 
nose teret između 100 i 500 t, tlak na tlo je ispod 
11 kg/cm 2 . 

Veličina objekta se vidi iz ovih nekoliko cif ara: 
100 000 m 3 zemljanih radova, 40000 m 3 betona, 2 500 t 
čelika, 30 000 t prefabriciranih betonskih elemenata. 
U svemu je bilo potrebno 450 km čeličnih cijevi za 
izradu skela. Izrađeno je 22 000 m 2 svodova i 67 000 m 2 
stropova. Zajedno s prizemljem ukupna površina po- 
dova iznosi 96 000 m 2 , od čega otpada na izložbene 
prostorije 67 000 m 2 . 

B. P. 

IZMJENA GREDE U OPTEREĆENOM 
PREDNAPREGNUTOM ČELIČNOM OKVIRU 

(Engineering News-Record, New York, oktobar 1958.) 

Suhi led (ugljični dioksid u krutom stanju) pomo- 
gao je da se popravi šteta, koja je nastala, kada se 
na gradnji jedne banke u New Yorku otkačio kran i 
survao u dubinu, iskrivivši pri tom za 85 cm iz pravca 
čeličnu gredu dugu 11 m (si. 1). Oštećena greda je 
sastavni dio buduće definitivne okvirne konstrukcije 
zgrade, i to stropa na koti — 15 m, a u prvoj fazi iz- 
gradnje ona služi kao prednapregnuta razupora za 
temeljne zidove. 


Br. 2. god. XI-1959 


Iz inozemnih časopisa 

Nezgoda se dogodila noću, kada se upravo dovr- 
šavao iskop za peti podzemni sprat (23 m ispod terena). 
Oštećena greda je I profila, visine 60 cm, sa gornjom 



SI. 1 — Oštećena greda (zaokružena je bijelom linijom), 
provizorne razupore i izmijenjeni stupovi (označeni su 
bijelim strelicama) 



SI. 3 — Oštećena greda je odstranjena — izuzev dio 
rebra 


i donjom lamelom, a kroz nju su prolazile i s njom su 
bile čvrsto spojene dvije uzdužne horizontalne grede 
(si. 2). 



m PROVIZORNE RAZUPORE 

OŠTEĆENA GREDA 

SI. 2 — Tlocrt dijela građevne jame 



SI. 4 — Nova greda je spremna za ugradnju 

Oštećena greda preuzimala je horizontalnu silu 
od 397 tona, a uzdužne grede, koje su s njom bile 
čvrsto spojene, preuzimale su horizontalnu silu od 660 
tona svaka (si. 2). 

Pored teško oštećene horizontalne grede bilo je 
oštećeno i nekoliko provizornih čeličnih stupova (verti- 
kalnih potpora). 

Zadatak je bio da se izmijeni oštećena greda i opte- 
reti i približno istom silom kao ranije, ne dirajući 
pritom u teško opterećene uzdužne grede koje su bile 
s njom spojene. 

Popravak je izvršen ovim redom: 

a. Najprije su oštećeni vertikalni stupovi zamije- 
njeni novima; zatim je izvršeno provizorno razupiranje 
u spratu na koti — 15 m, da bi se mogla odstraniti 
oštećena greda (koja je još uvijek preuzimala hori- 
zontalnu silu od 45 tona) i cio objekt osigurao za vri- 
jeme dok se vrši popravak (si. 1 i 2). 


b. Oštećena greda je autogenski isječena i odstra- 
njena. Pritom su ostavljeni netaknuti dijelovi rebra i 
grede na mjestima gdje su kroz nju prolazile uzdužne 
grede (si. 3). 

ć. Izrađena je nova greda za zamjenu oštećene. Na 
njoj su iskrojena dva otvora, koji su samo nešto malo 
veći nego isječci rebra spomenuti pod b) (si. 4). Zatim 
je nova greda postavljena na svoje mjesto. Rebro nove 
grede spojeno je sa ostacima rebra stare grede samo 
privremeno pomoću podvezica (bez zakivanja). 

d. Nova greda je obložena suhim ledom, čime joj 
se dužina smanjila za 6,5 mm. Zabijeni su klinovi na 
sastavcima nove grede sa neoštećenim gredama u 
njenom produženju, i najzad je odstranjen suhi led. 

Poslije 20 sati greda je poprimila normalnu tem- 
peraturu i dužinu, a mjerenjem je utvrđeno da je 
preuzela horizontalnu silu od 315 tona (samo za 20% 
manju nego ranije). 

B. P. 

KURS IZ PRAKTIČNE GEOMEHANIKE 

Društvo građevinskih inženjera i tehničara Hrvat- 
ske, Podružnica Zagreb, organizira tečaj za stručno 
usavršavanje svojih članova, temom: 

Praktična geomehanika. 

Sličan tečaj održan je u veljači 1957. god., samo što 
će tematika ovog tečaja biti prilagođena potrebi naših 
stručnjaka na terenu kao i primjedbama kursista gore 
naznačenog tečaja. 

U tečaju će dosljedno biti obrađena tematika pri- 
mjene geomehanike u dnevnoj građevinskoj praksi, sa 
svim nužnim terenskim radovima, laboratorijskim 
analizama te potrebnim proračunima. 

Predavači će biti naši najeminentniji stručnjaci sa 
Tehničkog Fakulteta, Instituta i građevinske prakse. 

Predviđa se održanje triju tečaja i to: 

I. tečaj od 16. II. — 28. II. 1959. 

II. „ „ 2. III. — 14. III. 1959. 

III. „ „ 16. III. — 28. III. 1959. 

Prijave za tečaj treba poslati na adresu Društva 
građevinskih inženjera i tehničara NRH, Podružnica 
Zagreb, Berislavićeva ul. 6/1., soba br. 10, tel. 38-114. 
Rok prijave je za prvi tečaj do 5. II. o. g., a za 
ostale tečajeve do 15. II. 1959. god. 

Za svakog prijavljenog polaznika treba za troškove 
tečaja uplatiti na gornju adresu Din 10.000. — na tek. 
rač. 400-73-3-652. 

Troškove boravka, smještaja i prehrane u Zagrebu 
treba da snose polaznici ili onaj koji ih na tečaj šalje. 

Na svakom tečaju bit će oko 20 polaznika, da bi se 
mogla svladati problematika koja pojedinca interesira. 

Tajnik tečaja: Predsjednik: 

Ing. Boris Bonacci Ing. Josip Klepac 

EKSKURZIJA ZAGREBAČKE PODRUŽNICE DGIT-a 
U KARLOVAC I OZALJ 

Zagrebačka podružnica je ovu godinu započela 
s jednom vrlo uspjelom ekskurzijom. Već 8. januara 
organizirala je posjetu nekim karlovačkim i ozaljskim 
objektima. U dva autobusa krenulo je preko 50 čla- 
nova Društva u Karlovac. Tu su pregledali tvornicu 
»Jugoturbinu«. Jedan od inženjera tvornice upo- 
znao ih je sa tamošnjom produkcijom i pokazao im 
velike hale, koje je izgradilo poduzeće »Tempo« iz 
Zagreba. Zatim su pošli na gradilište mlina, gdje se 
upravo vrši fundiranje. Potrebno je da se zabija 
preko 100 pilota, pa je kao najrentabilnija i najbrža 


metoda izabrana metoda s »Franki« pilotima. Ruko- 
vodioc gradilišta, tehničar Radin, objasnio je sistem 
rada, a zatim su posjetioci vidjeli žabi janje jednog 
pilota. 

Iz Karlovca pošlo se u Ozalj, gdje je pregledana 
vapnara, te hidroelektrane Ozalj I i Ozalj II. Inte- 
resantna je bila usporedba između centrale Ozalj II, 
koja se upravo sada završava, i centrale Ozalj I, koja 
je 1907. godine dovršena po projektima našeg poznatog 
stručnjaka prof. V. Riesznera. 

Na kraju je ekskurzija završila u najboljem dru- 
garskom raspoloženju u starom dvorcu u Ozlju. 

IZGRADNJA, god. XII, br. 9-10, 1958, Beograd: 
Petković: Produktivnost rada u građevinarstvu. — 
Z a r i ć : Visoki čelični stupovi dalekovoda pod opte- 
rećenjem — Ferenšćak: Drozga visokih peći u gra- 
đevinarstvu. — R a d o n i ć : Injekciono-kontrolna 
galerija i injektiranje na brani Mavrovo. — L a n c o š : 
Građenje ilovačom. — Đorđević: Jedan značajan 
kongres i savjetovanje. 

NAŠE GRAĐE7 VINARSTVO, god. XII, br. 1, ja- 
nuar 1959, Beograd: Savetovanje o materijalima i 
konstrukcijama u stanbenoj izgradnji i problemima 
čelika za noseće konstrukcije. — Maksimović : 
Materijali i konstrukcije u stanbenoj izgradnji. — 
Pajević: Laki ćelijasti beton — savremeni građe- 
vinski materijal. — M i o v č i ć : Dimenzioniranje drve- 
nih greda pravougaonog preseka opterećenih jednako 
podeljenim opterećenjem. — Društvene vesti. 

GRADBENI VESTNIK — god. IX, br. 55—57, 
1957/58, Ljubljana: Pečar: Osnovni koncept izgrad- 
nje »Tomosa«. — Maleiner: O tehnološki zasnovi 
»Tomosa«. — Gregorič: Projektiranje tovarne mo- 
torjev »Tomos«. — Smrekar: Konstrukcija in te- 
meljenje glavnega obratnega poslopja tovarne »To- 
mos«. — Ž i r o v n i k : Gradbena dela na glavnem 
obratnem poslopju tovarne »Tomos«. — Kramarič: 
Gradnja severne obale v Kopru. — Rainer: Stano- 
vanjsko oprašanje v Slovenskem Primorju. — Baj- 
želj: Železniška povezava Kopra z zaledjem. — 
T r a t n i k : Oskrba z vodo v obalnem pasu koprskega 
okraja. — Melioracije na Koprskem. — Strnad: 
Moderni koprske ceste 2-309 na ođseku Senožeče — 
Rižana. 

GRAĐEVNO PODUZEĆE 



ZAGREB, Remetinečka 12 


Izvađa: 


CESTE I MOSTOVE 
AERODROME 
ŽELJEZNIČKE PRUGE 
INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBIT! NA GORNJU 
ADRESU ILI NA TELEFON BR. 23-746 


»POMGRAD« 

POMORSKO GRAĐEVNO PODUZEĆE 

Telefoni: 3043 
2578 
2904 
2116 


SPLIT 


PROJEKTIRA I IZVODI SVE VRSTE POMORSKIH RADOVA 
U ZEMLJI I INOZEMSTVU 


Građevinska zanatska uslužna zadruga 


»CRVENKA« 

u CRVENKI 


Obavlja sve građevinsko-zanatske 
uslužne radove i to: 


zidarske 

tesarske 

krovopokrivačke 

fasaderske 

elektroinstalaterske 

vodoinstalaterske 

mašinobravarske 


molero-farbarske 

stolarske 

kaldrmđiske 

asfalterske 

bunarđiske 

parketarske i 

teracerske radove 


na cijeloj teritoriji FNRJ 

Adresa zadruge »CRVENKA« 
CRVENKA — Maršala Tita br. 109 


Telefon br. 21 
Br. ček. računa 153-74-1-219 
Komunalna banka u Kuli 


„IZGRADNJA" 

GRAĐEVNO PODUZEĆE 

ŠIBENIK 

Telefon 286 


Izvodi 

sve vrsti radova 
visoko i niskogradnje 


„NAPREDAK" 

GRAĐEVNO PODUZEĆE —UMAG 

TELEFON 52 i 53 



IZVODIMO 
SVE VRSTE 
GRAĐEVINSKIH 
RADOVA 


»P U T« 

PODUZEĆE ZA NISKOGRADNJU 

PULA 


VRŠIMO 

SVE VRSTE RADOVA 
IZ NISKOGRADNJE 


»SOLIDNOST« 

GRAĐEVINSKA RADNJA 

PULA 

Telefon: 23-35 


VRŠIMO 

SVE VRSTE 

GRAĐEVINSKIH 

RADOVA 


GRAĐEVNO PODUZEĆE 

»ALDO RISMONDO« - Rovinj 

Telefoni: ROVINJ: 27 • FAZANA: 9 • PULA: 23-42 

Izvađamo sve vrste građevinskih radova na području Istre. 

Nudimo izgradnju stambenih objekata po vlastitim projektima, uz cijenu od 
1,000.000 do 1,500.000 Din. za jedan dvosobni konforni stan. 

Nudimo izgradnju obiteljskih weekend-kućica na gradskoj parcelaciji u 
Rovinju sa dva do pet ležaja, uz cijenu od 500.000 do 1,000.000 Dinara — po vlastitim 
projektima. 

Primamo predbilježbe — svih investitora i građevinskih poduzeća — za izradu 
kompletnih sobnih vrata sa okovom i dovratnikom — u veličinama: 

62, 72 i 82X200 cm. 

Vrata masivna, puna, obostrano glatka uz cijenu od Din. 8.000 po komadu 
za sve napred spomenute veličine. Ista vrata za ostaklenje u obliku — prema 
zahtjevu — Dinara 8.000 po jednom komadu. 


ISTARSKI RUDNICI HEMETALA - PULA 

Ul. Jurja Dobrile br. 6 — Tel. 24-57, 20-23 

Proizvodimo za domaća i strana tržišta najkvalitetniji kvarcni 
pijesak za staklarsku i kemijsku industriju — ukrasni kamen u svim 
dimenzijama i poznatih vrsta kao što su: 

Sv. Stjepan, Kirmenjak, Bale, Valtura unito i fiorito, Planik, Rebići, 
Zeleni Jadran, Vinkuran (Cave Romane), Marčana i druge, i to u 
blokovima, piljenim i obrađenim pločama do gotovih proizvoda, i sve 
vrste klesarskih radova u vlastitim pogonima i radionicama na po- 
dručju Istre. — Tehnički kamen raznog granulata i dimenzija — 
lomljenac i škalju. 

Vršimo montažne usluge na cijelom području FNRJ. 

Materijal dovozimo vlastitim 20-tonskim kamionima na lice mjesta. 



MODERNA I JEDNOSTAVNA 
GRAĐA S MNOGO PREDNOSTI: 

• MALA TEŽINA 

• LAKI TRANSPORT 

• ZAŠTIĆENI PRIJENOSI 

• POGON ELEKTROMOTOROM 
ILI NA BENZIN 

Zatražite informacije o čehos 
od isključivog izvoznika 


STROJEIPORT 


Praha - Čehoslovačka 


NAJPRIKLADNIJI STROJ ZA 
MANJE RADOVE I POPRAVKE 


PROSTORNI KAPACITET 
BUBNJA 65 I 125 LITARA 


JEFTINI I POUZDANI POGON 
ĆE VAS ZADOVOLJITI 

lovačkim mješalicama betona 
ili od zastupnika za FNRJ 

BALKANI JA 

BEOGRAD, Balkanska ul. 38 




VIADVKT 

ORAĐEVNO PODUZEĆE -ZAQREB 




